text:
2/22/15
D'Angelo and the Vanguard
D'Angelo er ein ótrúliga karismatiskur og væl syngjandi frontfigurur, og í The Vanguard hevur hann ein ómetaliga tight backing bólk. Samspælið millum frontmann og bólk var intuitivt og sannførandi og peikaði aftur á slóð. Talan gjørdist sostatt um eina upplyftandi konsertuppliving, ið var sum tikin úr tí jørðildi hagani eitt nú James Brown, Sly & The Family Stone, Marvin Gaye, George Clinton og Parliament/Funkadelic og Prince spruttu úr á sinni. Hóast hann er eksponentur fyri neo soul bylgjuna úr USA, hevur D'Angelo eisini megnað at kobla seg til hesa søguligu fláina í svørtum amerikonskum tónleiki, har samfelagskritiskir tekstir og funky tónleikur ganga hond í hond.
Aftaná heili 15 ára útgávusteðg gjørdi D'Angelo comeback í desembur í fjør við avbera góðu plátuni Black Messiah. Ein sera hugtakandi útgáva, ið somuleiðis leiðir tankarnar aftur á útgávur úr svørtum amerikonskum tónleiki. Black Messiah er skorin eftir líknandi leisti sum eitt nú What's Goin' On? hjá Marvin Gaye, There's A Riot Goin' On hjá Sly & The Family Stone, On The Corner hjá Miles Davis og Sign o' the times hjá Prince. Afturat hesum hevur plátan eisini eitt sjálvstøðugt nútímans úttrykk.
Eg skal viðganga, at fyri nøkrum árum síðani var D'Angelo ikki av tónlistarligum týdningi í míni bók. Eg kendi hann bert sum r'n'b croonaran, ið stóð í berum yvirkroppi í videolagnum til 'Untitled (How Does It Feel?)'. Videolagið var mangan spælt á MTV á sinni, men synd at siga at tað var tónleikur, ið eg tímdi at lurta eftir tá. Tað var onkursvegna ov "smooth" til mín smak tá. Black Messiah er eisini skitnari og meira retro tilsipandi enn undanfarnu D'Angelo útgávurnar Voodoo (2000) og Brown Sugar (1995). 'Untitled (how does it feel?)' videolagið førdi við sær, at D'Angelo gjørdist kendur víða hvar sum sex ikon, og áhoyrarar byrjaðu at rópa kynsliga motiveraði speiðorð á konsertum. Hetta kom honum dátt við, og var ein av orsøkunum til, at hann helt seg frá tónleikinum í fleiri ár.
Tað hevur leingi verið graml um, at D'Angelo hevði nýggja plátu í umbúna, og so kom hon brádliga nakrar vikur fyri jól. Sagt verður, at plátan skuldi koma nú í vár, men hon var útgivin í skundi í samband við, at rok og mótmælisgongur hava verið í USA seinastu tíðina. Søgur hava verið frammi um svartar amerikanskar borgarar, ið eru skotnir av løgreglumonnum uttan tí sum líkist haldbarari próvgrund, og í fleiri førum sleppa løgreglufólkini undan sakarmáli. Hetta hevur elvt til øsing, og D'Angelo hevur við nýggju plátuni ynskt at givið sítt listarliga íkast til støðuna.
Í Evropa hava vit fyri tíðina øgiligan skund at demonisera "hini" sum eina hóttan móti "okkum". Handan hav hava svartir amerikanarar hinvegin tann ræðandi gerandisliga trupulleika, at kunna risikera at verða skotnir av sínum egnu, t.e. løgreglufólkum, ið annars skulu eitast at verja teir. Tað setur nøkur ting í perspektiv. Sangurin 'The Charade' setur væl orð á hesi viðurskifti. "Charade" merkir "látileikur" ella "innantómur siður". Niðurlagið er soljóðandi:
All we wanted was a chance to talk
instead we got outlined in chalk
Feet have bled a million miles we've walked
revealing at the end of the day, the charade
Henda live framførslan á Saturday Night Live er tónlistarliga, tekstliga og súmbolskt greið í sínum máli:
Lagið 'Really Love' var eisini framført á SNL:
D'Angelo er verdur at tjekka út, tað verið seg live ella á plátu. Black Messiah er tøk í fullari longd, eitt nú á Spotify.
Posted by Knút at 2:05 PM No comments:
Labels: á føroyskum, D'Angelo, Funk, Live, Paris, Prince, Soul, tónleikur/music
2/9/15
Frá McCartney til Miðvágs – samrøða við Fred Ruddick
(Samrøðan stóð á prenti í 'Mentan' í Sosialinum t. 16. januar 2015).
Ein av ársins fyrstu døgum koyrdi eg vestur í Vágar at vitja Fred Ruddick og Gretu Svabo Bech. Gretu hava vit hoyrt um áður, men tey fægstu munnu hava hoyrt um Fred, ið er sjeikurin hjá Gretu. Tey bæði samstarva eisini professionelt, og hava innrættað eitt fyrsta flokks miks og mastering studio í Miðvági, har tey hava búð í 2 ár. Eg hitti Fred henda dagin til eitt prát um hansara bakgrund, tónleikaligu yrkisleið og lívið í Føroyum.
-Hvør er Fred? Kanst tú siga mær eitt sindur um hvagani tú ert?
-Eg eri onglendingur úr útsynningspartinum av Onglandi, føddur og uppvaksin í Devon, ið er ein nokkso provinsiellur landslutur uttan stórvegis býarávirkan. Bæði foreldrini hjá mær eru klassiskir tónleikarar. Eg fekk eina klassiska tónlistarliga uppaling, har eg byrjaði at spæla violin sum 3 ára gamal, og fór undir kórvenjing sum 5 ára gamal. Sum 7 ára gamal var eg sendur at búgva í Exeter Dómkirkju (Exeter Cathedral).
-Hvat er Exeter Dómkirkja?
- Hvørt amt í Onglandi hevur egnan dómkirkjubý, og Exeter Dómkirkja er dómkirkjubýurin í Devon. Elstu partarnir av kirkjuni stava frá 11. øld, so talan er um eitt gamalt stað við nógvari siðvenju. Eg var sendur hagar at virka sum kórdrongur í dómkirkjuni. Eg búði á staðnum, og vit sungu til gudstænastur og vandu hvønn dag. Vit túraðu eisini nógv og gjørdu upptøkur til útvarp og útgávur. Tað var tað fyrsta eg upplivdi av tónleikaupptøku, tá teir rullaðu hesar stóru bandmaskinurnar inn í kirkjuna. Dómkirkjan var ein ómátaligur, stórur bygningur, og tað ljóðaði heilt framúrskarandi inni har. Líka síðani eg var óviti hevur tónleikur verið tað sum eg vil gera.
Sum 13 ára gamal var eg liðugur á Exeter, men gjørdi av at vera verandi í býnum, tí eg slapp inn á ein privatan tónleikaskúla at venja violin, ið var mítt høvuðsljóðføri. Um hetta mundið byrjaði eg eisini at at fáa áhuga fyri ymiskum øðrum tónleiki. Dómkirkjan var eitt rættiliga kontrollerað umhvørvi, tó ikki uppá ein kúgandi máta, tí tað var ein deilig atmosfera á staðnum. Um 13 ára aldur upplivdi eg brádliga eina rúgvu av frælsi og gjørdist meira sjálvstøðugur.
-So tú byrjaði at uppdaga tónleik sjálvur?
Ja, hetta var í 1992 og elektroniska dansitónleikamentanin var akkurát kyknað upp í Bretlandi, og eg byrjaði at keypa plátur stutta tíð seinni. Tað var eitt ótrúliga áhugavert tíðarskeið. Tað er løgið at hugsa sær, tí í dag er elektroniskur dansitónleikur allastaðni. Tú tendrar útvarpið, og tað er ringt at hoyra nakað annað. Í 90’unum var tað øðrvísi, og dance tónleikur var bert spældur í einstøkum útvarpssendingum. Eg fekk mínar fyrstu DJ plátuspælarar, og hetta var tá en pláta kostaði eini 5-6 pund, so hvør einasta pláta var ein íløga, sum var granskað út í æsir. Tað er øðrvísi í mun til í dag, har tú lurtar eftir onkrum eina ferð, og so fert tú víðari til tað næsta.
-Spælir tú enn violin?
Ja, tað geri eg. Eg elski framvegis klassiskan tónleik, men eg má vera í rætta hýrinum. Sama við violinspælinum. Eg haldi tað er tí at eg var trýstur inn í klassiska heimin, so eg havi líkasum eitt ”love/hate” samband við violinina. Hon er í stóran mun ein partur av mær, men onkuntíð tími eg ikki at spæla.
-Hvagar fórt tú eftir violin undirvísingina?
Sum 18 ára gamal flutti eg til London og var sera áhugaður í tónleikaumhvørvinum í klubbunum har. Í London endaði eg tó við at arbeiða á virðisbrævamarknaðinum sum sølumaður í heili sjey ár. Eg hevði bara hug at royna okkurt heilt annað enn tónleik, so eg arbeiddi hart og tjenaði pengar hesi árini. Eg arbeiddi fyri eina fyritøku sum eg treivst í, og stjórin var ein sera dámligur og etiskt hugsandi maður. Hann hevði stutt sagt ”class”. Hetta var eisini orsøkin til at eg var verandi so leingi. Sum frá leið visti eg tó at okkurt manglaði.
-Nær steðgaði tú við tí, og hvat var ”kallið”, ið fekk teg at skifta kós?
Í 2005 og tað var tónleikurin. Eg gjørdi av at fara undir hægri lesnað innan tónleik, tí eg vildi hava eitt universitetsprógv. Eg las ”Music and Sound” við spesiali í produktión á Liverpool Institute for Performing Arts (LIPA), ið var stovnað av Paul McCartney síðst í 90’unum. Tað er ein lærdur háskúli innan tónleik, dans og teatur, við áherðslu á, at tey lesandi skulu kunna fara út í kreativar vinnur og skapa sær arbeiðsmøguleikar frá byrjan. Komin til Liverpool fekk eg skjótt samband við fólk uttanfyri skúlan, ið vistu hvør eg var, tí tey høvdu hoyrt meg diska. So eg fekk fótin innum í klubb umhvørvinum í Liverpool.
-Nær byrjaði tú at diska?
’93-’94. Stutt eftir at eg var farin at savna plátur. Eg diskaði eisini meðan eg arbeiddi á virðisbrævamarknaðinum, so tað hevur verið nokkso konstant. Í Liverpool vóru vit nakrir sum diskaðu hipp hopp undir navninum ”No Fakin”, og vit høvdu fast tilhald í einum stórum náttklubba, ið eitur Chibuku. Har spældu vit tvær ferðir um mánaðin síð um síð við tey størstu altjóða nøvnini. Í Liverpool var eg eisini prodúsari og scratch diskari í einum tónleikabólki sum æt 6toys. Eg fann so hvørt útav, at tað at taka upp og fanga ljóð var mín passión.
Til endaligu royndina á universitetinum brúkti eg mína luttøku í einum stórum tiltaki í samband við, at Liverpool var kosin ”European Capital of Culture” í 2008. Vit vóru spurdir um at produsera hipp hopp versiónir av mentanarliga týdningarmiklum sangum úr býnum. Vit fyrireikaðu okkum í tríggjar mánaðir, og framførdu síðani saman við Royal Philharmonic Orchestra til setanina. Í 2010 produseraði eg eitt lag saman við Paul McCartney og beiggjanum Mike McCartney til eina stóra handilsframsýning í Shanghai. Eini 70 milliónir fólk vitjaðu framsýningina. So har hendi nógv í tíðini í Liverpool.
-Hvussu hittust tú og Greta?
- Hon las eisini í Liverpool og spældi tónleik. Eg sá hana spæla eina konsert við bólkinum hjá sær. Hon var sangarinna, men brádliga tók hon violinina fram og byrjaði at spæla. Eg hugdi uppá vinmannin hjá mær og segði ”oh no”, og so visti eg tað bara, at har var hon. Tað tók kortini tíð áðrenn vit komu at kennast ordiliga, og at byrja við var heldur eingin intentión um samstarv. Tað var ikki fyrrenn at hon sang á Deadmau5 sanginum ’Raise Your Weapon’, og ferð kom á yrkisleið hennara, at hon fekk brúk fyri onkrum at samstarva við. Tað vóru nógv fólk rundanum hana, ið tóku egin áhugamál framum hennara, og tað var ein strævin og torfør tíð fyri hana. Um hetta mundið høvdu vit verið par í umleið eitt ár, men arbeiddu tó við hvør sínum tónleiki. Vit samdust við tíðini um at samstarva tónleikaliga.
- Hvussu virkar arbeiðsforholdið tykkara millum? Hvør ger hvat?
- Greta syngur og skrivar tekstir og melodiir, og eg produseri og innspæli alt hitt. Persónliga síggi eg meg ikki sum listamann, men sum tøkning. Mær dámar best at onkur annar skrivar tónleikin. Eg taki eitt grundleggjandi hugskot og fari víðari við tí. Upptøka er mín serfrøði. Harumframt er nógv samskifti rundanum sjálvan tónleikin. Greta fær nógvar fyrispurningar, og eg eri líkasum ”bullshit filtrið” í teirri tilgongdini. Um okkurt er áhugavert, so gevi eg tí grønt ljós, og restin verður sáldað frá. Vit hava eisini ein álítandi og dugnaligan ”business manager” í New York, ið vit samstarva við. Mær dámar illa tann handilsliga partin av tónleikinum, og tað fær meg satt at siga at sakna virðisbrævamarknaðin. Síðani fíggjarkreppuna halda øll at bankar hava ivasaman etikk, men eg vildi ynskt at fólk innan tónleikaídnaðin høvdu bert eitt vet av tí etikki, sum er galdandi innan fíggjarheimin.
- Hvat fekk tykkum at flyta til Føroya?
- Ein røð av umstøðum hendu í senn. Tað var vatnflóð í studionum hjá okkum í Liverpool, og vit fingu at vita, at umvælingin fór at taka 6 til 12 mánaðir. Greta hevði føðingardag og familjan hjá henni var á vitjan. Tey høvdu eini hús í Miðvági, og nevndu hetta sum ein møguleika fyri okkum. Vit tosaðu um tað í eina tíð og tóku avgerðina. Komin higar funnu vit skjótt útav, at vit kundu arbeiða sum vit høvdu gjørt áður. Gjøgnum internetið er frástøðan jú minkað ótrúliga nógv, og tað er ikki so nógv longri at ferðast úr Føroyum, tó at tað er væl dýrari. Eg kenni meg ikki avskornan á neiligan hátt, eg kenni meg faktiskt avskornan uppá ein góðan máta. Vit hava eisini langtíðarætlanir fyri húsini og okkara studio her. Vit ætla at tað skal vera eitt íbúðarstudio, har fólk búgva og virka í eitt tíðarskeið. Mín dreymur er at gera eitt mastering studio, og at arbeiða burturav við mastering í framtíðini. Nógvur spennandi tónleikur er í Føroyum. Eg haldi at tað vakra við mentanini her, er fráveran av kommersialisering av listini. Tað er fantastiskt! Tú merkir týðiliga í listini og í tónleikinum, at fólkini aftanfyri eru frí til at skapa tað sum tey vilja. Í Onglandi kennir tú á tær, at fólk eru ávirkaði av øllum rundanum tey og av tónleikaídnaðinum sum er kring tónleikin. Tey royna at passa inn í ídnaðarligu ímyndina, til tess at fáa promotion og uppmerksemi í miðlunum. Tað er eisini skilligt, men tit hava als ikki hatta í Føroyum, og úrslitið er at nógvur fantastiskur tónleikur verður gjørdur. Fráveran av kommersialisering er helst tað sum mær dámar best við Føroyum.
- Eisini generelt mentanarliga?
- Ja. Eg haldi at hetta er tað minst kommersiella staðið, sum eg nakrantíð havi verið í í mínum lívi. Og tað er størsta komplimangið sum man kann geva nøkrum. Tað eru ongar lýsingar her. Í Onglandi er tað allatíðina onkur sum roynir at selja tær okkurt, og tað er ótrúliga køvandi. So skjótt tú traðkar út gjøgnum dyrnar eru stórar lýsingar í býarmyndini. Og tað er enn verri í USA, sum er heilt ótrúligt. Har hevur alt eitt ”brand”. Fólk kalla ikki tingini tað sum tey eru, t.d. eitur tyggigummi okkurt brand ístaðin fyri at eita ”tyggigummi”. Tað er ræðandi, og tað er ótrúligt hvussu øvugt tað er her í Føroyum. Eg veit ikki hvat tað er sum tit hava koyrt í vatnið her, sum ger tykkum totalt óáhugaði í at fáa ting seld til tykkum allatíðina.
- Kanska eru vit bara afturúr í kommersialiseringini?
- Nei, eg haldi at tit eru totalt frammanfyri hvat tí viðvíkur. Og tað er tað sama viðvíkjandi tónleikinum, tí tónleikurin er væl stuðlaður av myndugleikum og kommunum. Úrslitið er, at tú hevur fólk her, ið vilja skapa eitthvørt tí at tey av náttúru eru skapandi, og nýtast ikki at hugsa um hvønn kommersiellan kassa tey mugu passa niður í. Tað haldi eg er ræðuliga kul. Eg haldi at tað snýr seg nógv um, at tú ikki áhaldandi fært ting blakaði eftir tær, ið onkur vil at tú skalt keypa. Tað sæst eisini aftur á Facebook: mínir føroysku Facebook vinir deila slíkt sum tey hava ein veruligan áhuga í, og mínir ensku Facebook vinir hava næstan altíð okkurt at promovera ella selja, um tað so bara er ein lívsstílur. Tað er totalt hvør sín søga.
- Vit eru júst komin inn í eitt nýtt ár. Hvørjar eru tínar vónir fyri framtíðina?
- ”Health and happiness”. Tú kanst ynskja tær alla verðina, men hevur tú heilsu og eydnu hevur tú alt tú kanst biðja um. Vit eru glað fyri at vera her, og kenna okkum heppin at kunna gera tað sum vit gera. Nógv spennandi er í væntu.
Fakta
Fred Ruddick. Prodúsari og DJ úr Onglandi, búsitandi í Miðvági.
- “First Class Honours Degree” frá LIPA (Liverpool Institute of Performing Arts) 2008.
- Financial Services Authority UK - skrásettur og kvalifiseraður íløguráðgevi.
- Hevur arbeitt og framført saman við nøvnum sum Sir Paul McCartney, Public Enemy, Goldie, Skream, DJ Shadow & Mark Ronson.
- Hevur túrað í Evropa, Afrika og Kina og spælt á heimsins størstu festivalum, eitt nú Glastonbury og Creamfields, umframt á enska superklubbanum Fabric og á BBC. - Verið fastur táttur í 5 ár á klubbanum Chibuku, sum er valdur millum heimsins 50 bestu klubbar.
Ein av ársins fyrstu døgum koyrdi eg vestur í Vágar at vitja Fred Ruddick og Gretu Svabo Bech. Gretu hava vit hoyrt um áður, men tey fægstu munnu hava hoyrt um Fred, ið er sjeikurin hjá Gretu. Tey bæði samstarva eisini professionelt, og hava innrættað eitt fyrsta flokks miks og mastering studio í Miðvági, har tey hava búð í 2 ár. Eg hitti Fred henda dagin til eitt prát um hansara bakgrund, tónleikaligu yrkisleið og lívið í Føroyum.
-Hvør er Fred? Kanst tú siga mær eitt sindur um hvagani tú ert?
-Eg eri onglendingur úr útsynningspartinum av Onglandi, føddur og uppvaksin í Devon, ið er ein nokkso provinsiellur landslutur uttan stórvegis býarávirkan. Bæði foreldrini hjá mær eru klassiskir tónleikarar. Eg fekk eina klassiska tónlistarliga uppaling, har eg byrjaði at spæla violin sum 3 ára gamal, og fór undir kórvenjing sum 5 ára gamal. Sum 7 ára gamal var eg sendur at búgva í Exeter Dómkirkju (Exeter Cathedral).
-Hvat er Exeter Dómkirkja?
- Hvørt amt í Onglandi hevur egnan dómkirkjubý, og Exeter Dómkirkja er dómkirkjubýurin í Devon. Elstu partarnir av kirkjuni stava frá 11. øld, so talan er um eitt gamalt stað við nógvari siðvenju. Eg var sendur hagar at virka sum kórdrongur í dómkirkjuni. Eg búði á staðnum, og vit sungu til gudstænastur og vandu hvønn dag. Vit túraðu eisini nógv og gjørdu upptøkur til útvarp og útgávur. Tað var tað fyrsta eg upplivdi av tónleikaupptøku, tá teir rullaðu hesar stóru bandmaskinurnar inn í kirkjuna. Dómkirkjan var ein ómátaligur, stórur bygningur, og tað ljóðaði heilt framúrskarandi inni har. Líka síðani eg var óviti hevur tónleikur verið tað sum eg vil gera.
Sum 13 ára gamal var eg liðugur á Exeter, men gjørdi av at vera verandi í býnum, tí eg slapp inn á ein privatan tónleikaskúla at venja violin, ið var mítt høvuðsljóðføri. Um hetta mundið byrjaði eg eisini at at fáa áhuga fyri ymiskum øðrum tónleiki. Dómkirkjan var eitt rættiliga kontrollerað umhvørvi, tó ikki uppá ein kúgandi máta, tí tað var ein deilig atmosfera á staðnum. Um 13 ára aldur upplivdi eg brádliga eina rúgvu av frælsi og gjørdist meira sjálvstøðugur.
-So tú byrjaði at uppdaga tónleik sjálvur?
Ja, hetta var í 1992 og elektroniska dansitónleikamentanin var akkurát kyknað upp í Bretlandi, og eg byrjaði at keypa plátur stutta tíð seinni. Tað var eitt ótrúliga áhugavert tíðarskeið. Tað er løgið at hugsa sær, tí í dag er elektroniskur dansitónleikur allastaðni. Tú tendrar útvarpið, og tað er ringt at hoyra nakað annað. Í 90’unum var tað øðrvísi, og dance tónleikur var bert spældur í einstøkum útvarpssendingum. Eg fekk mínar fyrstu DJ plátuspælarar, og hetta var tá en pláta kostaði eini 5-6 pund, so hvør einasta pláta var ein íløga, sum var granskað út í æsir. Tað er øðrvísi í mun til í dag, har tú lurtar eftir onkrum eina ferð, og so fert tú víðari til tað næsta.
-Spælir tú enn violin?
Ja, tað geri eg. Eg elski framvegis klassiskan tónleik, men eg má vera í rætta hýrinum. Sama við violinspælinum. Eg haldi tað er tí at eg var trýstur inn í klassiska heimin, so eg havi líkasum eitt ”love/hate” samband við violinina. Hon er í stóran mun ein partur av mær, men onkuntíð tími eg ikki at spæla.
-Hvagar fórt tú eftir violin undirvísingina?
Sum 18 ára gamal flutti eg til London og var sera áhugaður í tónleikaumhvørvinum í klubbunum har. Í London endaði eg tó við at arbeiða á virðisbrævamarknaðinum sum sølumaður í heili sjey ár. Eg hevði bara hug at royna okkurt heilt annað enn tónleik, so eg arbeiddi hart og tjenaði pengar hesi árini. Eg arbeiddi fyri eina fyritøku sum eg treivst í, og stjórin var ein sera dámligur og etiskt hugsandi maður. Hann hevði stutt sagt ”class”. Hetta var eisini orsøkin til at eg var verandi so leingi. Sum frá leið visti eg tó at okkurt manglaði.
-Nær steðgaði tú við tí, og hvat var ”kallið”, ið fekk teg at skifta kós?
Í 2005 og tað var tónleikurin. Eg gjørdi av at fara undir hægri lesnað innan tónleik, tí eg vildi hava eitt universitetsprógv. Eg las ”Music and Sound” við spesiali í produktión á Liverpool Institute for Performing Arts (LIPA), ið var stovnað av Paul McCartney síðst í 90’unum. Tað er ein lærdur háskúli innan tónleik, dans og teatur, við áherðslu á, at tey lesandi skulu kunna fara út í kreativar vinnur og skapa sær arbeiðsmøguleikar frá byrjan. Komin til Liverpool fekk eg skjótt samband við fólk uttanfyri skúlan, ið vistu hvør eg var, tí tey høvdu hoyrt meg diska. So eg fekk fótin innum í klubb umhvørvinum í Liverpool.
-Nær byrjaði tú at diska?
’93-’94. Stutt eftir at eg var farin at savna plátur. Eg diskaði eisini meðan eg arbeiddi á virðisbrævamarknaðinum, so tað hevur verið nokkso konstant. Í Liverpool vóru vit nakrir sum diskaðu hipp hopp undir navninum ”No Fakin”, og vit høvdu fast tilhald í einum stórum náttklubba, ið eitur Chibuku. Har spældu vit tvær ferðir um mánaðin síð um síð við tey størstu altjóða nøvnini. Í Liverpool var eg eisini prodúsari og scratch diskari í einum tónleikabólki sum æt 6toys. Eg fann so hvørt útav, at tað at taka upp og fanga ljóð var mín passión.
Til endaligu royndina á universitetinum brúkti eg mína luttøku í einum stórum tiltaki í samband við, at Liverpool var kosin ”European Capital of Culture” í 2008. Vit vóru spurdir um at produsera hipp hopp versiónir av mentanarliga týdningarmiklum sangum úr býnum. Vit fyrireikaðu okkum í tríggjar mánaðir, og framførdu síðani saman við Royal Philharmonic Orchestra til setanina. Í 2010 produseraði eg eitt lag saman við Paul McCartney og beiggjanum Mike McCartney til eina stóra handilsframsýning í Shanghai. Eini 70 milliónir fólk vitjaðu framsýningina. So har hendi nógv í tíðini í Liverpool.
-Hvussu hittust tú og Greta?
- Hon las eisini í Liverpool og spældi tónleik. Eg sá hana spæla eina konsert við bólkinum hjá sær. Hon var sangarinna, men brádliga tók hon violinina fram og byrjaði at spæla. Eg hugdi uppá vinmannin hjá mær og segði ”oh no”, og so visti eg tað bara, at har var hon. Tað tók kortini tíð áðrenn vit komu at kennast ordiliga, og at byrja við var heldur eingin intentión um samstarv. Tað var ikki fyrrenn at hon sang á Deadmau5 sanginum ’Raise Your Weapon’, og ferð kom á yrkisleið hennara, at hon fekk brúk fyri onkrum at samstarva við. Tað vóru nógv fólk rundanum hana, ið tóku egin áhugamál framum hennara, og tað var ein strævin og torfør tíð fyri hana. Um hetta mundið høvdu vit verið par í umleið eitt ár, men arbeiddu tó við hvør sínum tónleiki. Vit samdust við tíðini um at samstarva tónleikaliga.
- Hvussu virkar arbeiðsforholdið tykkara millum? Hvør ger hvat?
- Greta syngur og skrivar tekstir og melodiir, og eg produseri og innspæli alt hitt. Persónliga síggi eg meg ikki sum listamann, men sum tøkning. Mær dámar best at onkur annar skrivar tónleikin. Eg taki eitt grundleggjandi hugskot og fari víðari við tí. Upptøka er mín serfrøði. Harumframt er nógv samskifti rundanum sjálvan tónleikin. Greta fær nógvar fyrispurningar, og eg eri líkasum ”bullshit filtrið” í teirri tilgongdini. Um okkurt er áhugavert, so gevi eg tí grønt ljós, og restin verður sáldað frá. Vit hava eisini ein álítandi og dugnaligan ”business manager” í New York, ið vit samstarva við. Mær dámar illa tann handilsliga partin av tónleikinum, og tað fær meg satt at siga at sakna virðisbrævamarknaðin. Síðani fíggjarkreppuna halda øll at bankar hava ivasaman etikk, men eg vildi ynskt at fólk innan tónleikaídnaðin høvdu bert eitt vet av tí etikki, sum er galdandi innan fíggjarheimin.
- Hvat fekk tykkum at flyta til Føroya?
- Ein røð av umstøðum hendu í senn. Tað var vatnflóð í studionum hjá okkum í Liverpool, og vit fingu at vita, at umvælingin fór at taka 6 til 12 mánaðir. Greta hevði føðingardag og familjan hjá henni var á vitjan. Tey høvdu eini hús í Miðvági, og nevndu hetta sum ein møguleika fyri okkum. Vit tosaðu um tað í eina tíð og tóku avgerðina. Komin higar funnu vit skjótt útav, at vit kundu arbeiða sum vit høvdu gjørt áður. Gjøgnum internetið er frástøðan jú minkað ótrúliga nógv, og tað er ikki so nógv longri at ferðast úr Føroyum, tó at tað er væl dýrari. Eg kenni meg ikki avskornan á neiligan hátt, eg kenni meg faktiskt avskornan uppá ein góðan máta. Vit hava eisini langtíðarætlanir fyri húsini og okkara studio her. Vit ætla at tað skal vera eitt íbúðarstudio, har fólk búgva og virka í eitt tíðarskeið. Mín dreymur er at gera eitt mastering studio, og at arbeiða burturav við mastering í framtíðini. Nógvur spennandi tónleikur er í Føroyum. Eg haldi at tað vakra við mentanini her, er fráveran av kommersialisering av listini. Tað er fantastiskt! Tú merkir týðiliga í listini og í tónleikinum, at fólkini aftanfyri eru frí til at skapa tað sum tey vilja. Í Onglandi kennir tú á tær, at fólk eru ávirkaði av øllum rundanum tey og av tónleikaídnaðinum sum er kring tónleikin. Tey royna at passa inn í ídnaðarligu ímyndina, til tess at fáa promotion og uppmerksemi í miðlunum. Tað er eisini skilligt, men tit hava als ikki hatta í Føroyum, og úrslitið er at nógvur fantastiskur tónleikur verður gjørdur. Fráveran av kommersialisering er helst tað sum mær dámar best við Føroyum.
- Eisini generelt mentanarliga?
- Ja. Eg haldi at hetta er tað minst kommersiella staðið, sum eg nakrantíð havi verið í í mínum lívi. Og tað er størsta komplimangið sum man kann geva nøkrum. Tað eru ongar lýsingar her. Í Onglandi er tað allatíðina onkur sum roynir at selja tær okkurt, og tað er ótrúliga køvandi. So skjótt tú traðkar út gjøgnum dyrnar eru stórar lýsingar í býarmyndini. Og tað er enn verri í USA, sum er heilt ótrúligt. Har hevur alt eitt ”brand”. Fólk kalla ikki tingini tað sum tey eru, t.d. eitur tyggigummi okkurt brand ístaðin fyri at eita ”tyggigummi”. Tað er ræðandi, og tað er ótrúligt hvussu øvugt tað er her í Føroyum. Eg veit ikki hvat tað er sum tit hava koyrt í vatnið her, sum ger tykkum totalt óáhugaði í at fáa ting seld til tykkum allatíðina.
- Kanska eru vit bara afturúr í kommersialiseringini?
- Nei, eg haldi at tit eru totalt frammanfyri hvat tí viðvíkur. Og tað er tað sama viðvíkjandi tónleikinum, tí tónleikurin er væl stuðlaður av myndugleikum og kommunum. Úrslitið er, at tú hevur fólk her, ið vilja skapa eitthvørt tí at tey av náttúru eru skapandi, og nýtast ikki at hugsa um hvønn kommersiellan kassa tey mugu passa niður í. Tað haldi eg er ræðuliga kul. Eg haldi at tað snýr seg nógv um, at tú ikki áhaldandi fært ting blakaði eftir tær, ið onkur vil at tú skalt keypa. Tað sæst eisini aftur á Facebook: mínir føroysku Facebook vinir deila slíkt sum tey hava ein veruligan áhuga í, og mínir ensku Facebook vinir hava næstan altíð okkurt at promovera ella selja, um tað so bara er ein lívsstílur. Tað er totalt hvør sín søga.
- Vit eru júst komin inn í eitt nýtt ár. Hvørjar eru tínar vónir fyri framtíðina?
- ”Health and happiness”. Tú kanst ynskja tær alla verðina, men hevur tú heilsu og eydnu hevur tú alt tú kanst biðja um. Vit eru glað fyri at vera her, og kenna okkum heppin at kunna gera tað sum vit gera. Nógv spennandi er í væntu.
Fakta
Fred Ruddick. Prodúsari og DJ úr Onglandi, búsitandi í Miðvági.
- “First Class Honours Degree” frá LIPA (Liverpool Institute of Performing Arts) 2008.
- Financial Services Authority UK - skrásettur og kvalifiseraður íløguráðgevi.
- Hevur arbeitt og framført saman við nøvnum sum Sir Paul McCartney, Public Enemy, Goldie, Skream, DJ Shadow & Mark Ronson.
- Hevur túrað í Evropa, Afrika og Kina og spælt á heimsins størstu festivalum, eitt nú Glastonbury og Creamfields, umframt á enska superklubbanum Fabric og á BBC. - Verið fastur táttur í 5 ár á klubbanum Chibuku, sum er valdur millum heimsins 50 bestu klubbar.
Subscribe to: Posts (Atom)


c: text/html

text:
Leygardagin 17. februar 2018 frá kl 11 – 15 verður sølu- og umbýtismarknaður í auluni í Vágs skúla.
Kom og gerð ein góðan handil ella být jakkan um við eina tasku, kannuna við eina reol.
Til ber eisini at keypa eitt borð til “Luxusloppurnar” ella heimavirkis vørur – kostnaður 100 kr fyri borði.
Um tú hevur hug at vera við, ring/skriva til okkum, seinasta freist at melda til, er 12. februar 2018 kl 12.
Skótarnir hava kaffisølu og hjálpa við at seta borð og stólar upp.
Tey klæðir tú ikki sleppur av við, kunnu verða latin Frelsunar herðinum kl 16.
Tað eru tær báðar Rúna W. Hansen og Tina G. Tausen, sum skipa fyri tiltakinum. Ágóðin fer til Skótaliði Royndin, í samband við Worlds Jamboree 2019, sum verður í USA.

robotstxt: allowed

filter: keep


text:
Seinastu úrskurðir
Fíggjarmálaráðið móti Føroya Pedagogfelag
Fíggjarmálaráðið móti Føroya Pedagogfelag
Føroya Lærarafelag móti Fíggjarmálaráðnum
Málið snýr seg um, at Føroya Lærarafelag krevur, at Fíggjarmálaráðið skal viðurkenna, at fylgjandi o…
Seinastu tíðindi
Innkomið skundmál
Fasti Gerðarrættur hevur móttikið skundmál frá Fíggjarmálaráðnum mótvegis Føroya Pedagogfelag. Málið…
Innkomið skundmál
Fasti Gerðarrættur hevur móttikið skundmál frá Fíggjarmálaráðnum mótvegis Føroya Pedagogfelag. Málið…
Úrskurðarfundur 31.10.2017
Fasti Gerðarrættur hevði úrskurðarfund tann 31.10.2017 í málinum 01-2017 Starvsmannafelagið móti Fíg…


text:
Melda tín film til Filmskvøldið 2014/
Norðurlandahúsið skipar aftur í ár fyri filmskvøldið hóskvøldið 11. desember, tá nýggjastu føroysku stuttfilmarnir verða sýndir og tvær filmsvirðislønir, Geytin og Áskoðaravirðislønin, verða handaðar.
Frá í dag stendur øllum filmsframleiðarum í boði at ríka um spírandi føroyska filmsskattin við at senda filmar inn til ársins filmstiltak, Filmskvøldið 2014.
Tykkara filmar verða tilmeldaðir við at senda teldupost til film@nlh.fo við kunning um heiti og longd á filmi, slag av filmi, navn á filmsframleiðara, teldupostadressu og telefonnummari hjá kontaktpersóni.
Freistin at melda filmin til Filmkvøldið 2014 er tann 11. november. Krøvini til stuttfilmin, sum skal sendast Norðurlandahúsinum í seinasta lagi 25. november, eru hesi:
{1) Stuttfilmurin skal í mesta lagi vera 30 minuttir. Tó kann filmsnevndin í serligum førum gera undantøk, tá um longd ræður.
{2) Heitið stuttfilmur hevur í hesum føri breiða merking og fevnir um spælifilm, listafilm, tónleikafilm, heimildarfilm v.m. Handilsligir filmar, ella filmar av øðrum slagi, sum innihalda handilsligar tilsipingar, verða ikki góðtiknir í kappingini um Geytan.
3) Stuttfilmurin skal ikki hava verið sýndur áður á Filmskvøldunum í Norðurlandahúsinum.
4) Stuttfilmurin kann hava verið sýndur alment áður, men ikki longri síðani enn 11. desember 2013.
5) Nevndin tilskilar sær rætt at gera eitt úrval av tilmeldaðu filmunum. Nevndin metir tilmeldaðu filmarnar eftir hesum virðum: søgu, søgusnildi og handverk.
Í filmsnevndini sita Birgir Kruse, form., Sif Gunnarsdóttir, Jan B. Jørgensen, og Marjun Niclasen.
Geytavirðislønina á 25.000 krónur letur Norðurlandahúsið saman við einari Geytastandmynd, sum Astrid Andreassen og Dávur Geyti hava gjørt. Áskoðaravirðislønin á 15.000 krónur verður latin av Tórshavnar Kommunu, og her er tað møtti áskoðarin, ið sleppur av velja sín yndisfilm.


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
torsdag den 15. marts 2012
Eitt sindur um skattatrýstið
Lat okkum hyggja eftir tølunum. Skattatrýst verður oftast roknað sum samlað skattainnkrevjing sum partur av bruttotjóðarúrtøkuni, BTÚ, so tað gera vit. (Aðrar definitiónir eru eisini, sum ikki geva heilt somu úrslit, men munurin er ikki stórur.) Í hagtalsgrunninum hjá Hagstovuni er møguligt at síggja eina rúgvu av tølum og fyri fleiri ár aftur eisini. Talvan AFSKATT1 gevur okkum tøl fyi skattatrýstið 1998 - 2010, og kunnu vit við tí tekna hesa mynd:
Tað er ikki lætt at síggja nakran vøkstur í skattatrýstinum við at hyggja eftir hesi myndini. Nøkur útsving eru frá ári til ár, men tað er upp- og niðurgongd í búskapinum, og automatisku stabilisatorarnir sum virka. Samanumtikið hevur føroyska skattatrýstið verið javnt stórt seinastu fimtan árini, frá beint undir 45 pct til góð 47 pct.
Hvussu er so samanborið við grannalondini. Vit hyggja eftir Danmark (av royndum dugi eg best at finna tøl hjá Danmarks Statistik) og Ísland. Á heimasíðuni hjá Danmarks Statistik finna vit Statistikbanken og hyggja í talvuna SKTRYK Og á heimasíðuni hjá Hagstofa Íslands (á enskum: Statistics Iceland) kunnu vit fara undir General government main aggregates og velja Revenue % of GDB. Tekna vit tølini í graf sum omanfyri (skaleringin á lodrætta aksanum er ikki sama sum omanfyri), kemur henda mynd fram:
Føroyar lógu mitt ímillum Danmark og Ísland fyrru helvt av tíðarskeiðnum, sum er avmyndað, og eru har aftur í 2010 (nýggjastu tøl sum eru við). Í Íslandi var skattatrýstið hægri enn annars árini 2005 til 2007, m.a. orsakað av kraftigum hákonjunkturi (aftur her gera automatiskir stabilisatorar seg galdandi).
Samanumtikið er í hesum tølunum ikki orsøk at siga, at Føroyar hava vaksandi skattatrýst, og Danmark, sum rindar blokkstuðul til Føroya, hevur hægri skattatrýst enn Føroyar hava. Í altjóða samanbering er skattatrýstið í Føroyum tó í hægra endanum. Sambært eini talvu á wikipedia, eru einans fimm lond sum hava hægri skattatrýst enn 45.6 pct, ið er miðal fyri Føroyar 1998-2010. Samlaða skattatrýstið í Føroyum kann neyvan gerast nógv hægri.
Venda vit aftur til páhaldið sum henda grein byrjaði við, so er tað serliga persónsinntøkuskattur, sum fólk meina við, tá tey siga, at skatturin er ov høgur. Men almennar tænastur og veitingar skulu fíggjast á onkran hátt. Hagstovan hevur gjørt eina talvu, ið samanber skattainnkrevjing í somu trimum londum, sum vit hava hugt eftir omanfyri, Føroyar, Danmark og Ísland. Talvan sær soleiðis út: (trýst á talvuna, fyri at gera eitt sindur hana størri)
Í Føroyum er vinnufelagsskattur lægri enn í Danmark, og ognarskattur lægri enn í bæði Danmark og Íslandi. Leggja vit sosial gjøld (Samhaldsfasti, ALS v.m.) omaná tølini fyri persónsinntøuskatt, fáa vit tað, persónar rinda av síni løn, og so liggja Føroyar væl hægri enn hini bæði londini, og er samlaður skattur á lønir tí hægri í Føroyum enn í Danmark og Íslandi. Býtið millum skattasløg er í Føroyum soleiðis í mun til Danmark og Ísland, at størri partur verður uppkravdur sum skattur á arbeiðsinntøku.
Næstan øll sløg av skattum hava avlagandi virknað, og harav tann kostnaðin vit nevna deyðvektstap, sum eg havi verið inni á fyrr. (Les t.d. tað eg havi skrivað um dupultan vinning.) Ov høgt skattatrýst kann tí avmarka búskaparvøksturin. At lækka skattatrýstið kann vera trupult, tá hall er á fíggjarlógini. Men tað ber til at umleggja skattir til klókari gjøld og krevja líka nógv inn. Klókari gjøld hava við sær minni avlagandi kostnað, og økja produktivitetsvøksturin í vinnuni og harvið búskaparvøksturin. Sum frálíður vil tað helst geva møguleikar at lækka skattatrýstið.
Búskaparráðið hevur í seinastu frágreiðingini (eins og fleiri undanfarnum) sett uppskot fram um tvey klókari gjøld og hevur mælt til tilfeingisgjald og ognarskatt. Bæði uppskot vórðu avvíst av Fólkaflokkinum og Jørgen Niclsen, fíggjarmálaráðharra.
Klókari gjøld eru tað øvugta av deyðvektstap í búskapinum. Tað størsta deyðvektstapið í føroyska búskapinum er sostatt ein fíggjarmálaráðharri, sum avvísir klók tilmæli frá Búskaparráðnum.


text:
Býráðið í Havn skrivaði undir sáttmála áðrenn hoyringsfreistin var úti
Tann 25. apríl fyri einum ári síðani fór Tórshavnar kommuna at fremja størstu náttúruoyðingina í hesi øldini.
Samstundis sum røður vórðu hildnar fyri flaggi, tjóð, fólkaræði, forsturlandi og náttúru, gjørdi høvuðsstaðarkommunan eina byrging við rørum og gróti yvir Sundsá.
Tað gjørdi yvirvøldin á Vaglinum, hóast nærum øll í gomlu Kaldbaks kommunu høvdu sagt nei til hetta ógvusliga inntrivið í náttúruna.
Síðani eru nógvir leikir farnir fram í einum óvirðiligum stríði. Leikir, sum vit kunnu flokka undir høgtøkini: náttúruoyðing, reinging, ósannindi og vantandi fólkaræði. Óheppin fyribrigdi í einum rættarsamfelagi.
Men hvat er so tað nýggjasta?
Jú, tvey viðurskifti, sum seta ósannindini, reingingarnar, vantandi virðingina fyri lóg og rættindunum hjá borgarunum í eitt óvirðiligt perspektiv.
Skrivaðu undir sáttmála áðrenn hoyringsfreistin var farin
Í almennum innliti er nú komið undan kavi, at nývaldi borgarstjórin, kommunustjórin og havnarmeistarin longu tann 9. januar í 2017 skrivaðu undir sáttmála við Tunnilsfelagið um at taka ímóti grótinum og leggja tað á Sundi.
Gevið gætur dagsetingina 9. januar!
Dagfestingin er 11 dagar undan, at hoyringsfreistin í málinum at broyta byggisamtytkina fyri Sund – sum heimilar grótfyllingini – var úti. Tað merkir, at ovasta leiðslan í høvuðsstaðnum ikki ætlaði at halda:
· lógarásetingina um hoyring í málinum,
· 2. viðgerðina í býráðnum í málinum at broyta byggisamtyktina,
· og endaligu staðfestingina fyri broytingini í Innlendismálaráðnum.
Gevið gætur, at ovasta leiðslan á Vaglinum skrivaði undir ein sáttmála, áðrenn hoyringsfrestin hjá borgarunum í kommununi var úti. V.ø.o. ætlaði yvirvøldin á Vaglinum, at hoyringin bara skuldi vera ”pro forma”.
Vit hava eitt rættarsamfelag. Siga vit. Men grótsáttmálin, og málið um yvirgangin á Sundi og Kaldbaksfirði, vísir okkum, at rættarsamfelagið er ikki frægari enn í bananrepublikkum, vit helst ikki vilja samanberast við.
Onkur á Vaglinum fær tó ”kaldar føtur”. Tí sáttmálin frá 9. januar verður ógildaður. Men seinri – eftir ásetta hoyring, 2. viðgerð í býráðnum og staðfesting í Innlendismálaráðnum – skrivar borgarstjórin, Annika Olsen, kommunustjórin, Bjørgfríð Ludvig, og havnarmeistarin, Jónsvein Lamhauge undir grótsáttmálan tann 26. apríl.
Tað er dagin eftir, at farið varð at oyða fjøruna eystan fyri Sundsá. Men sama dag sum forkvinnan í náttúru- og umhvørvisnevndini, Turið Horn, í miðlasamrøðu sigur, at tunnilsgrótið ikki skuldi leggjast á Sundi. Tað skuldi nýtast til at fylla í sár í náttúruni. Hon visti ikki betur, enn at politikkarar og fólkaræðið høvdu valdið. Men aðrar kreftir stýra, mátti hon ásanna.
Oyðsla 40 milliónir krónur við ósannindum og reingingum
Fyri stuttum var borgarafundur á Velbastað um grótið frá tí komandi Sandoyartunnilinum. Á hesum fundi vórðu reingingarnar og ósannindini hjá havnameistaranum og yvirvøldini á Vaglinum avdúkaðar.
Á fundinum fekk Stein Olvur Petersen nevniliga spurningin, um grótið úr Skálafjarðartunnlinum, sum kemur upp á Hvítanesi, kundi verið brúkt til Skansabryggjuna. Sum tann reiðiligi maður Stein Olvur er, svaraði hann, at grótið kundi væl brúkast sum ífylla.
Tað, Stein Olvur Petersen svaraði, er fullkomiliga í andsøgn við tað, havnarmeistarin svaraði kaldbaksfólki á fundi í Ingálvshøll á Vaglinum 6. juni í fjør.
Í stríðnum millum Vaglið og Kaldbaksnevndina og Á-hugabólkin fingu kaldbaksfólk á hesum fundinum loksins høvi at leggja fram síni sjónarmið.
Tá kaldbaksfólk vístu á møguleikan at brúka grótið at byggja út Skansabryggjuna, var svarið hjá havnameistaranum, at tað kundi ikki brúkast. Tað kundi bara ikki brúkast. Líkamikið, hvat kaldbaksfólk søgdu. Tað kundi heldur ikki siglast til Havnar. Onki annað bar til enn at koyra tað inn á Sund. Hóast verkfrøðingarnir – eisini hjá J. & K. Petersen – søgdu nakað annað.
Men einki beit á. Støða var tikin, sló borgarstjórin fast. Hóast Tórshavnar kommuna kundi spart hálvthundrað milliónir og náttúru.
Um Tórshavnar býráð hevði virt ynskið hjá fólkinum við Kaldbaksfjørð og náttúruna á Sundi, høvdu teir 60-70.000 lastbilarnir ikki koyrt grót inn á Sund, men oman til Havnar.
Hevði Tórshavnar býráð virt náttúruna á Glyvursnesi, kundi býráðið borið so í bandi, at tað slapst undan at spreingja 500.000 rúmmetrar av gróti. Kostnaðurin at spreingja hesa nøgd er 40 milliónir, siga verkfrøðingar. Harafturat kemur sjálv útleggingin á Sundi.
Samanumtikið kostar tann óskynsami nátturu- og umhvørvispolitikkurin – náttúruoyðingin – Tórshavnar kommunu kanska einar 50 milliónir krónur.
Samanumtikið er framferðin móti teimum trimum bygdum við Kaldbaksfjørð óvirðilig. Hon hevur valla sín líka í føroyskari søgu.
Kaldbaksfólk høvdu vón um, at Tórshavnar býráð fór at virða fólkið við Kaldbaksfjørð og náttúruna á Sundi. M.a. tí at forkvinnan í byggi- og býarskipanarnevndini, Marin Katrina Frýdal, í 2014 segði, at vit ”hava ikki ráð at oyðsla við sjóvarstrond”. Og tí at forkvinnan í náttúru- og umhvørvisnevndini, Turið Horn, segði dagin eftir flaggdagin, at grótið skuldi ikki leggjast út á Sundi.
Men vónin varð gørd til skammar. Kaldbaksfólk taptu stríðið móti yvirvøldini á Vaglinum. Men stóru tapararnir eru náttúran, fólkaræðið og virðingin fyri borgarunum við Kaldbaksfjørð.
Grát mítt elskaða land. Men móti fávitskuni berjast sjálvt guðarnir til fánýtis!
Í Niðaru Soylugørðum í Kaldak tann 24. apríl 2018
Jóhann Mortensen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
Fólk við rørslutarni sleppa enn einaferð ikki til Nólsoyar
Aftur í ár eru vit í Nólsoy í somu støðu sum í fjør og fyri tveimum árum síðan. Eingin bilferga, so góðu tit sum hava rørslutarn og ætlaðu tykkum til Nólsoyar antin í konfirmatión ella at vitja familju nú dýrabiðidagur er, hetta letur seg heldur ikki gera í ár.
Konfirmatión er í Nólsoy og alt sær út til at hetta er ein góður dagur. Gestir eru komnir langan veg at feira konfirmantin. Tað er at fegnast um. Helst høvdu eisini fleiri ætlað sær at hildi eitt vikuskfti í bygdini.
Landsstýrismaðurin røkir ikki sínar skyldur
Nú má vend koma í, landsstýrismaðurin í samferðslumálum røkir ikki sínar skyldur hvat samferðslu um Nólsoayrfjørð viðvíkur. Líka síðani Henrik Old varð valdur landsstýrismaður í samferðslumálum, hava nólsoyingar verið fyri mismuni á farðleiðini um Nólsoyarfjørð. Landsstýrismaðurin strikaði ætlanina um eina nólsoyarfergu og setti einki í staðin fyri – hetta kunnu vit ikki góðtaka longur.
Er ikki ein sál á tingi, sum kann taka støðu nólsoyinga upp til viðgerðar? – tit fáa hóast alt okkara atkvøður!
Fólk sum búgva í Nólsoy hava eins og onnur eisini tørv á at brúka bil
Stóran part av árinum, er eingin skipað fergusigling, har bilar sleppa aftur og fram um fjørðin, einans ferðafólkaflutningur. Seinastu vikurnar hevur ferðafólkaflutningurin verið fínur, tí Jósup er ein góður bátur til júst hetta endamál. Tó fær hvørki Jósup ella Sildberin, sum skjótt skal setast inn á leiðina, tikið flutning av størri slagi, bilar ella koyristólar.
Eingin farmatúrur er skipaður soleiðis at til ber at fara til Havnar við bili og sleppa til hús aftur sama dag. Ein má heiman frá húsum í tríggjar ella fýra dagar. Eingi parkeringspláss eru í Havn og nú tørvurin er so stórur er reinur ruðuleiki.
Onkur hissini sms boð koma fáa tímar undan at Sam siglur farmatúr og steðgar ein tíma í Nólsoy. Tá er Sam á tremur við stórum bilum úr Havn, ruskbilar, oljubilar og kanska onkur arbeiðsbilur. Teir hava ein tíma at avgreiða síni ørindir og leggur hetta trýst á bilførararnar, sum noyðast at koyra skjótt, fyri at náa síni ørindi og at sleppa umborð aftur.
Fólk við rørslutarni eru fyri mismuni og vanliga fólkið, sum býr í Nólsoy og hevur tørv á bili, hava nú í vikuvís verið tikin gíslar.
Handilslívið stríðist við at klára seg og má aftur í ár í vikuvvís stríðast við handamegi at fáa sína vøru til bygdina.
Ferðafólkastreymurin er byrjaður og 1. mai letur Kunningarstovan upp aftur og tølini frá seinastu tveimum árunum vísa, at tørvur verður á nógv fleiri enn 50 ferðafólkaplássum um fjørðin.
Nú má vend koma í!
Maud Wang Hansen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Nýggjur kupil verður reistur á Sornfelli
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Løtan er ikki røtt
Gjørd av byggiblokkum
Doyði av e-sigarettini
Hetta kann ikki góðtakast
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Konsert við Siloakórinum
Reyðmaðkurin hvørvur úr troyttari jørð
So ymisk og tó
Hamas: 50 av teimum sum mánadagin lótu lív í Gaza, vóru okkara limir
Nær var tað?
Leivur Frederiksen tippar
Mikkel skal føða
Naddoddur, eitt virkið bátafelag
Samband
Postboks 226
FO-600 Saltangará


text:
U17-landsliðið til NM úttikið
ítróttur30-06-2017 - 12:28 - Jóanis Nielsen
Thomas Thinggaard, U17-landsliðsvenjari hjá dreingjum, hevur úttikið hópin, sum frá 28. juli til 6. august skal til NM-kapping í Íslandi.
- Hetta er ein sterkur hópur, sum vit fara avstað við, og tað sæst serliga aftur í teimum góðu spælarum, sum ikki eru úttiknir, sigur Thomas Thinggaard, landsliðsvenjari.
Frá 28. juli til 6. august fer føroyska U17-landsliðið við dreingjum til Íslands, har árliga Norðurlandameistarakappingin verður á skránni. Nakrar úttøkuvenjingar hava verið, og seinasti liður í fyrireikingunum til NM verður venjingarlega í Klaksvík 21. til 23. juli.
Teir 18, ið eru úttiknir til NM, eru hesir
Peter Bergmann Hansen, OB (DEN)
Bjarti Vitalis Mørk, HB
Sámal Jákup Jóhannusarson, B36
Petur Ovi Hjaltalin Dam, HB
Regin Í Geil Jacobsen, HB
Meinhard Debes Geyti, NSÍ
Sveinur Lava Olsen, HB
Bárður Ólavsson Jensen, B68
Gundur Ellingsgaard Petersen, Valur (IS)
Óli Eyðsteinsson Poulsen, KÍ
Elias El Moustage, AaB (DEN)
Símun Sólheim, HB
Pætur Eliasen, B36
Áki Hentze, B36
Hanus Sørensen, FC Midtjylland (DEN)
Aleksandur Ólavsson Jensen, B68
Jóhann Hansson Joensen, B36
Leivur Fossdal Guttesen, HB
- Málið er, at allir spælararnir eru blivnir betri tekniskt, taktiskt og mentalt, tá vit koma aftur – og so fara vit sjálvandi eftir at vinna kappingina, sigur Thomas Thinggaard við heimasíðuna hjá FSF


text:
Tíðindi
17. mai 2018
Aftur í ár er møguleiki hjá børnum, ungum og vaksnum at uppliva sansaleiklist. Eftir útseldar og sera vælumtóktar sýningar á Barnafestivalinum í Norðurlandahúsinum í fjør, har sansaleiklist fyri fyrstu ferð var á breddanum í Føroyum, fara bólkarnir Planeta 15 úr Belgia og Katalonia og føroyski leikbólkurin TVAZZ at taka tað væleyðnaða samstarvið uppaftur og fara at byggja eina heilt spildurnýggja sansalabyrint, hesaferð á Tjóðpalli Føroya, og hesaferð er tað BÝURIN, ið verður settur undir sjóneykuna.
Hví sansaleiklist fyri skúlanæmingar? spyr Gunnvá Zachariasen, sjónleikari og leikstjóri, sum var við til at stovna leikbólkin TVAZZ í 2006. Gunnvá, sum framvegis er knýtt at leikbólkinum, sigur, at sansaleiklist er sera gott í eini tíð, har vit, børn sum vaksin, stóran part av tíðini eru uppi í okkara høvdi. Hetta skal skiljast soleiðis, at vit fáa so nógv serverað gjøgnum okkara heila, intellektið, gjøgnum sinnið og skilið. Og stundum gloyma vit tann kropsliga partin, ta fenomenologisku tilgongdina til at skilja lívið og veruleikan. Í hesum høpi er Gunnvá stigtakari og verkætlanarleiðari.
- Grundin til at vit hava sett skúlasýningar frá 3. flokki og uppeftir er bara tí, at áskoðararnir fara inn í smáum bólkum, tríggir ella fýra í senn. Ein partur verður uttandura í Tórsgøtu, og tí tordu vit ikki at vága tað, at børnini villast ella fara aðrar leiðir, tí at nøkur teirra eru uttan lærarafylgi eina løtu, sigur Gunnvá Zachariasen.
Sansaleiklist fæst við sansarnar, sum orðið sigur. At seta sansarnar í gongd, ikki bara teir fimm sansirnar: at hoyra, at lukta, at smakka, at føla, at síggja, men alt sansalagið. Onkur vil vera við, at vit hava níggju sansir, onkur annar sigur, at vit hava 21 navngivnar sansir, og uppaftur onnur siga, at vit hava 33 navngivnar sansir.
Sama hvat talið vísir, so setir sansaleiklist sansarnar í spæl, allar fimm, umframt allar teir tægrir og træðrir, sum liggja ímillum. Tað fíntfølandi lagið, har empatiin, kenslulívið, tað andaliga, tað meditativa, tað musiska, tað poetiska, tað ósigiliga, tað, ið er loyst frá tankameldri, men bara er í løtuni, í kroppinum, har tað spælir sær. Bara ér. Her og nú. Onga aðrastaðni. Ongan skerm, eingin døming, ongan kritikk, bara spæl í núinum.
Hvat er ein býur? Hvat er Tórshavn? Hetta vóru spurningar, sum leikarar og fyriskiparar settu sær, tá ið tey heilaróku fyri tveimum árum síðani um ta næstu sansalabyrintina, sum tey droymdu um at gera og bjóða føroyska áskoðaranum. Tey vildu kenna býin og kjarnan í hesum býi. Ikki sum eina fólkalívsfrøðilig rannsóknarferð, men heldur sum eina rannsókn inn í landsløgini, sum eru ritað og síðan máað burtur av fólkum, sum eru farin, og av teimum óteljandi minnunum, ið liggja sum ósjónligar slóðir eftirá, men sum kortini liva í bergmálinum, sum er í hvørjum húsaveggi, í asfaltinum, í betonginum, á lyktasteyrunum, í kloakkunum, í áunum, í sjónum, í ferðsluni, í pulsinum í býnum: "Vit vilja hoyra ljóðini í býnum og vit vilja lukta býin. Vit vilja kenna býin sum eitt ítøkiligt stað, men eisini sum eina løtu, sum eitt lítið brá av einum minni. Og vit vilja kenna býin við sínum íbúgvum, við fólkunum og teirra tonkum og teirra mentan. Hesir spurningar settu vit okkum í tilgongdini við "Býurin og alt annað", og sum vit í fleiri umførum á verkstovum hava fingist við, allir luttakararnir og nú íbúgvarnir í labyrintini. Hesir spurningar hava vit fingist við og vilja seta áskoðarunum, og vit vilja eisini eggja til fleiri spurningar innan í áskoðaranum um teirra egna bý, teirra heimstað, hvar hann so enn er".
Sansalabyrintin ella framførslan ella installasjónin er í einum stórum rúmi, ið fevnir um smærri rúm, skild sundur við ljósi ella veggjum. Hvørt rúm er partur av eini søgu, og inni í hvørjum rúmi er ein leikari, íbúgvi, sum ger rúmið livandi. Áskoðarin upplivir hesa ferð, hetta ævintýr í smáum bólkum og stundum hvør sær. Tey ferðandi ganga eftir gøtum og rásum, ið eru greitt ávíst ella bygd fyri at koma úr einum rúmi í annað. Labyrintin er ein kanningarferð, ein rannsókn. Labyrintin fer at vera tað, sum fólk úr býnum, íbúgvararnar í Havn, leggja í tað.
'Býurin og alt annað' er ein uppliving og eitt spæl, her tey ferðandi verða drigin inn í eina tølandi verð, har tey hitta íbúgvarnar í labyrintini og møta sær sjálvum og øðrum. Tey fara ígjøgnum ljós og myrkur, ljóð og kvirru og finna staðið, har dreymar verða floygdir. Ein livandi sansalig ferð inn í bý okkara, heimstaðin, hvar enn hann er og um teir óteljandi møguleikarnar í løtuni.
Luttakarar (íbúgvar): Gabriel Hernandez og Marga Socias, leikstjórar, Hans Tórgarð, Katarina Nolsøe, Dan Helgi í Gong, Johan Holm Simonsen, Rakel Helmsdal, Bjørk Tórgarð, Felisia Helmsdal og Gunnvá Zachariasen, fyriskipari og íbúgvi.
Byggjarar: Thomas Roper, Bárður Jónsson Johansen, Bjørn Ulvdal Simonsen.
Tjóðpallur Føroya: Jenny C. Petersen, stjóri; Katrin Bonde, búnar og Fríða Midjord, fyrisiting.
Almennar sýningar:
Sunnudagin 20. mai kl. 14.00 til 16.00
Mánadagin 21. mai kl. 14.00 til 16.00
Fríggjakvøldið 25. mai kl. 21.00 til 23.00
Leygardagin 26. mai kl. 14.00 til 16.00
Sunnudagin 27. mai kl. 14.00 til 16.00
Tað verða bara hesar sýningar
Atgongumerki á
www.tjodpallur.fo
info@tjodpallur.fo
tlf. 31 86 17
Meira kunning:
TVAZZ v/ Gunnvá Zachariasen
Tvazz2012@gmail.com
Tlf. 58 58 28
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Bjørt Samuelsen hevur í dag fingið svar uppá fyrispurning sín um oljuorkuverki og útbygging av grønari orku
Svar upp á fyrispurning frá Bjørt Samuelsen, løgtingskvinnu í løgtingmáli S-15/2016: Viðvíkjandi oljuorkuverki og útbygging av grønari orku
Spurningarnir veru soljóðandi:
- Er landsstýrismaðurin samdur við SEV í, at neyðugt er at byggja nýtt oljurikið Sundsverk fyri, at veitingarskyldan og veitingartrygdin, sum áliggja SEV, kunnu tryggjast á nøktandi hátt?
- Metir landsstýrismaðurin, at eitt nýtt orkuverk, rikið við tungolju, er í samsvari við grønu kósina, staðfest í samgonguskjalinum?
- Hvørjar eru grundgevingarnar fyri loyvinum, sum Umhvørvisstovan hevur givið SEV til orkuverksútbyggingina á Sundi, og er í hesum sambandi mett um, hvørt alternativir møguleikar eru?
- Metir landsstýrismaðurin, at pumpuorkuverk kann vera partur av grønari loysn at seta í staðin fyri oljurikið orkuverk – og er tað realistiskt at fáa eins góða veitingartrygd við hesum?
- Metir landsstýrismaðurin, at til ber at skilja SEV sundur í eitt framleiðslufelag og eitt netfelag, og at hetta netfelagið so keypir streym frá teimum veitarum, sum til einhvørja tíð kunnu veita grønastu, bíligastu og tryggastu orkuna?
- Um ja, er hetta ein møguleiki landsstýrismaðurin fer at viðgera við SEV og aðrar viðkomandi partar?
- Nær væntar landsstýrismaðurin at vera til reiðar við ítøkiligari ætlan fyri, hvussu vit røkka stóru málunum, samgongan hevur sett sær á grøna orkuøkinum?
Til spurning 1
SEV søkti í juli 2016 Umhvørvisstovuna um framleiðsluloyvi at byggja nýtt Sundsverk, ítøkiliga at skifta tveir gamlar 12,5 MW tungoljumotorar út við fýra 9 MW nýggjar tungoljumotorar. Verkætlanin umfatar eisini bygging av nýggjum bygningum og er mett at kosta um 700 mió kr.
Sambært elveitingarlógini krevst loyvi til framleiðslu av elorku, og elveitingarlógin staðfestir samstundis, at tað er SEV, sum hevur ábyrgd av veitingartrygd og elgóðsku, umframt at SEV hevur lógarásetta skyldu, í samráð við landsstýrismannin, at leggja til rættis og meta um framtíðar tørv á at byggja út ravmagnsframleiðsluverk og -net.
Undir viðgerðini av málinum hevur nógv samskifti verið millum partarnar, og tók Umhvørvisstovan síðst í september avgerð um, við ávísum treytum, at geva SEV prinsipielt loyvi til, at Sundsverkið verður endurnýggjað við nýggjum motorum við íalt 37 MW, soleiðis sum SEV hevur søkt um.
Hendan avgerðin hjá Umhvørvisstovuni byggir á, at hon tekur undir við sjónarmiðinum hjá SEV um, at veitingartrygdin er í størri og størri vanda orsakað av, at tveir motorar við heili 25 MW av motororku á Sundi eru farnir út um evsta mark í aldri.
Undirstrikast skal, at langsiktaða málið við nýggja verkinum er, at tað ikki skal nýtast sum grundlastverk, men verk, sum í framtíðini skal kunna lata nóg nógvan tryggan mátt, tá ið á stendur.
Umhvørvisstovan hevur í samskiftinum lagt stóran dent á, at samlaði kostnaðurin av verkinum ikki gerst størri enn hægst neyðugt, og er fyrivarni tí tikið fyri, at íløguupphæddin ikki verður endaliga góðkend, fyrr enn SEV hevur latið Umhvørvisstovuni nøktandi lýsing av møguligum alternativum loysnum. Nógv orka hevur soleiðis verið brúkt uppá at umrøða, í hvønn mun vatnorkuútbyggingar við pumpuskipanum partvíst kunnu minka um tørvin á at byggja út Sundsverkið, og eisini um bíligari alternativar loysnir kunnu finnast til verandi ætlaðu útbygging. Umrøðan hevur tó víst, at ætlaða útbyggingin er neyðug fyri at varðveita veitingartrygdina Sí eisini svarið undir punkt 3.
Í samskiftinum hevur eisini verið hugt at, um dieselolja ella gass høvdu verið betri brennievni. SEV valdi tungolju, hóast hon dálkar meir enn diesel og serliga nógv meir enn gass. Tað er serliga lági prísurin á tungolju í mun til diesel og gass, sum er orsøkin til hetta valið. Nýggja Sundsverkið skal sjálvsagt liva upp til øll krøv um avmarking av dálking. Verkið kann leggja um til dieselolju ella gass, um tað í framtíðini fer at vísa seg at verða ein fyrimunur
Til spurning 2
Sum nevnt omanfyri er nýggja orkuverkið við tíðini ætlað at veita tryggan mátt. So hvørt sum orkuverk við varandi orku verða bygd, fer Sundsverkið at framleiða lutfalsliga minni, og tá øll elframleiðslan í 2030 sambært orkupolitikkinum skal verða grøn, verður Sundsverkið einans brúkt í serligum førum (reservi).
Viðmerkjast kann, at um politiska málið eydnast, hevur tað við sær, at tørvurin á tryggum mátti fer at vaksa munandi so hvørt, sum elektrifiseringin av samfelagnum tekur dik á seg.
Til spurning 3
Sum nevnt undir 1 er grundgevingin útilokandi, at Umhvørvisstovan tekur undir við sjónamiðinum hjá SEV um, at veitingartrygdin er í vanda, tí at tveir motorar á heili 25 MW av motororku á Sundi eru farnir um evsta mark í aldri. Haraftrat kemur, at tørvurin á tryggum mátti fer at vaksa so hvørt sum elektrifiseringin av samfelagnum økist. Tí er neyðugt, at tey 25 MW verða skift út við nýggja máttinum, sum søkt er um.
Spurningurin um stórar vatngoymslur sum alternativ til olju hevur verið nógv umrøddur í tilgongdini. Hóast bæði SEV og Umhvørvisstovan meta, at stórar vatngoymslur við tíðini kunnu vera eitt alternativ, hevur SEV ført fram, at nøktandi kanningar ikki enn eru tøkar, og at tíðarhorisonturin fyri slíkum loysnum er ov langur til, at bíðast kann við at útbyggja Sundsverkið.
Viðmerkjast kann, at Umhvørvisstovan og SEV eru í gongd við at gera eina orkugoymslukanning, sum m.a. skal staðfesta, hvussu stórir møguleikar eru at framleiða varandi orku gjøgnum alt árið við vatnorkugoymslum og øktari vindorku (Pumped Storage). Spurningurin um at útseta endaligu avgerðina at útbyggja Sundsverkið til úrslitini av nevndu kanning eru til skjals, hevur eisini verið viðgjørdur, men hevur SEV fleiri ferðir undirstrikað, at teir ikki kunnu taka ábyrgd av síni lógarásettu skyldu um veitingartrygd og elgóðsku, um bíðað verður longri at seta arbeiðið í gongd at endurnýggja Sundsverkið sum ætlað.
Til spurning 4
Sí svarið til 3. Umhvørvisstovan metir, at góður møguleiki er fyri, at pumpuorkuverk við stórum vatngoymslum partvíst kann koma í staðin fyri oljurikið orkuverk. Spurningurin verður sum nevnt kannaður í løtuni, og kann niðurstøða væntast innan nakrar mánaðar.
Til spurning 5
Vinnumálaráðið lat í 2015 arbeiðsbólk gera eina greining av bygnaðinum á elorkuøkinum. Í arbeiðsbólkinum vóru umboð fyri Jarðfeingi, Vinnumálaráðið og SEV. Umboðini fyri SEV mæltu frá at gera broytingar í bygnaðinum hjá SEV. Umboðini fyri Jarðfeingi/Vinnumála-ráðið førdu hinvegin fram, at fleiri fyrimunir kunnu verða við at skilja SEV sundur í netfelag og framleiðslufelag, annaðhvørt innan verandi eigarastruktur ella við at landið yvirtekur ognarskapin av elnetinum. Víst varð m.a. á, at verandi skipan má sigast at vera trek, tá ið talan er um at lata onnur enn SEV framleiðsluloyvi.
Tá talan er um vindorku, skal hon bjóðast út, og tá hava øll møguleika at bjóða seg fram. Tá talan er um vatnorku frá t.d. mikrovatnorkuverkum – hevur SEV inntil nú stórt sæð havt einkarrætt til alt vatnið í Føroyum. Hetta verður við nýggju vatnloyvunum ætlandi broytt, so at SEV ikki longur hevur einkarrætt.
Tá talan er um sólorku verður arbeitt við serligari avrokning, men enn er ikki møguligt hjá vanligum brúkarum at framleiða orku frá sólsellum til egið brúk og inn á netið.
Samanumtikið kann sigast, at tørvur er á at lata aðrar framleiðarar fáa atgongd til elnetið hjá SEV. Bæði myndugleikarnir og SEV eru vitandi um hetta og arbeiða við loysnum fyri at fáa meira gongd á.
Til spurning 6
Í hvussu so er fer landsstýrismaðurin áhaldandi at hava eitt vakið eyga við, at ikki óneyðugt afturhald á hesum økinum fer at seinka menningini av alternativum varandi orkuútbyggingum í Føroyum.
Til spurning 7
Samgonguskjalið inniheldur rættiliga ítøkiligar formuleringar, sum Landsstýrið arbeiðir við.
Í sambandi við elektrifisering av nýtslu kunnu nevnast:
-
Broytingar i vegskattinum, so at akfør við lágum CO2 útláti fáa fyrimunir.
-
MVG frítøka fyri akfør við ongum CO2 útláti.
-
MVG frítøka av hitaskipanum við elriknum hitapumpum.
-
Differentieraðir elprísir, sum tá teir verða samtyktir kunnu føra til stórar broytingar í viðurskiftunum millum SEV og ymiskar kundabólkar.
Í sambandi við framleiðslu av grønari orku:
-
Umhvørvisstovan og SEV arbeiða saman um at gera eitt vindútboð á 5-10 MW í Suðuroy komandi summar 2017.
-
Umhvørvisstovan og SEV eru sum nevnt omanfyri í gongd við orkugoymslukanning, sum m.a. skal nýtast sum grundarlag fyri, hvussu framleiðsla av enn meiri varandi orku skal skipast í næstu framtíð.
-
Umhvørvisstovan og SEV eru í ferð við at skráseta økir, sum eru egnað til stórar vindmyllulundir.
-
Umhvørvisstovan og SEV gera í vár roynd við sólorkuskipan á privatum bygningi, sum umframt at geva vitan um, hvussu nógv el sólcellurnar kunnu framleiða, eisini skal nýtast sum fyrimynd í nýggjum prísmodelli fyri sólorkuskipanir á netinum hjá SEV.
-
Virkisætlanin frá 2015 nevnir nógv ítøkilig evnir, sum arbeiðast skal við. Næstan øll hesi eru á skrá hjá antin US ella SEV.
Arbeitt verður harumframt við at skipa øll átøk innan orkuøkið í arbeiðsbólki, sum í hesum døgum verður settur í HIMR, og er ætlanin at hava aðalorðaskifti um orkupolitikkin í vár.
Tórshavn, 22. desember 2016
Sirið Stenberg
landsstýriskvinna


text:
Minnist tú enn – eitt bragd/
Kinna Poulsen – Ummæli í Dimmalætting 19.des.2014
Tað er ikki á hvørjum degi, at vit fáa borðreidda føroyska søgu, sum leggur dent á sjónarmiðini hjá ungdóminum. Tað er hetta og so sjálvandi tónleikurin, sum ger útgávuna av føroyskari tónleikasøgu í hálva øld spennandi.
Føroyska rútmiska tónleikasøgan frá 1956 til 2006 við heitinum “Minnist tú enn?” varð send í sjónvarpinum í 2010 og í 2013 - eg haldi, at eg so líðandi man hava sæð teir flestu av teimum 13 pørtunum, men nú er røðin givin út og til ber at lurta neyvari eftir ymiskum, sum hevur tín serliga áhuga og ikki minst at spola framvið Dynamitt og teirra trettandu grøv. Og lat meg bara leggja kortini á borðið alt fyri eitt og viðganga, at eg eri ógegnig at ummæla, tí onkrastaðni í hesari at kalla altumfatandi 13 tímars røðini uppdagaði eg meg sjálva í einum stuttum broti, har eg sang saman við Paula í Sandagerði samstundis sum speakarin, Suni Merkistein staðfestir, at rútmiski tónleikurin er heldur trilvandi hetta tíðarskeiðið og tað er eitt sindur snópisligt og kanska eisini tilvildarligt, men tekur einki frá hesari útgávuni, sum fevnir um nakrar einastandandi fínar sendingar, sum lýsa ta føroysku popbyrjanina við romantisku føroysku sangunum í fimtiárunum umframt beattónleikin í trýssunum, fólkatónleikin, poppin og jazzin í sjeyti- og áttatiárunum, tungmálmin og Prix Føroyar í 90-unum, Undrið í Gøtu og altjóða frambrotini eftir aldamótið
Tað, sum ger hesa heimildarsøguna serliga er, at hon verður søgd við støði í ungdómi og heilt erligt, hvussu nógvar føroyskar heimildarsendingar eru gjørdar út frá einum ungum sjónarmiði? Tað er nú einaferð soleiðis bæði heima og uttanlands, at menningin innan rútmiskan tónleik í stóran mun er defineraður av ungdómi og tað er praktfult at síggja sendingar um føroyskan ungdóm í hálva øld.
Tað hevur kravt ein øgiliga áhuga og innlit at gera hesar sendingarnar, tí tað hevur verið upp til Suna Merkistein og Hans Petur Hansen sjálvar at leita og finna tilfarið fram, áðrenn tað kundi viðgerast. Aftrat teimum hava Jón McBirnie, Finnur Hansen og Brian Samson mannað tað fasta framleiðsluliðið. Teir trettan partarnir eru nøkulunda eins bygdir upp við einari breiðari samfelagsligari og mentanarligari introduktión og við einari áhugaverdari lýsing av umstøðunum hjá teimum ungu. Myndir úr teimum ymisku tíðarskeiðunum eru gravaðar fram og hegnisliga settar saman afturvið samtíðartónleiki, ofta passar tað rættiliga væl saman, sum t.d. tá vit síggja myndir av rokinum, tá Perlan varð tikin niður og vit samstundis hoyra úrmælingin Jørgen Dahl syngja “Are we endangered...?” og tað vóru jazzarar ella í øllum førum teirra tilhaldsstaður. Harumframt eru samrøður við fólk í samtíðini og við tónleikarar í nútíðini, sum líta aftur á bæði egin avrik og á tónleikinavrik hjá øðrum. Fyri meg er tað kanska serliga áhugavert at uppliva mína egnu tíð, tvs. frá áttatiárunum, tá Perlutrøll og Seturssnobbar ganga ørindagongu fyri KGB (sitat Dagblaðið), tá AIDS er áleikandi pestin og plátan “Saman við tær” hjá Frændum varð givin út og gjøgnumtaglað. Og mitt í rokanum lesur Tóroddur Poulsen sína yrking “Stóð tú” frá fyrsta yrkingarsavninum, Botnfall, sum hevur 30 ára jubileum í ár. Sum heild eru sendingarnar forvitnisligar og fjølbroyttar, ljóðið er gott, hálvfjersaratónleikurin hevur eitt serligt, hugtakandi fjálgt ljóð, men tað eldra tilfarið er eisini ómetaliga festligt, kanska tí eg sambindi nógv av hesum tónleikinum við tílíkt, sum hevur verið spælt í útvarpinum gamlaárskvøld og á ólavsøku. Har er munur á teimum eldru og teimum nýggjaru pørtunum, tað hevur partvíst við tilfarið og vaksandi professionaliseringina á tónleikamarknaðinum at gera. Har er t.d. meira til av filmaðum tilfari av Teiti og Eivør enn av teimum eldru tónleikarunum. Samanumtikið er “Minnist tú enn” eitt bragd, og tað er at fegnast um, at sendingarnar nú eru savnaðar saman og givnar út við bóklingum við relevantum upplýsingum, umframt ymiskum eykatilfari, m.a. einari fløgu við tjúgu sangum, sum ikki áður hava verið á fløgu.


text:
30. apríl 2018Nr. 51
Løgtingslóg um broyting í anordning om ikrafttræden for Færøerne af lov om forældremyndighed og samvær
(Ógift samlivandi og hjún verða javnsett í mun til foreldramyndugleika)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í anordning nr. 228 frá 15. mars 2007 om ikrafttræden for Færøerne af lov om forældremyndighed og samvær, sum broytt við § 12 í løgtingslóg nr. 78 frá 29. mai 2017 um broyting í ymiskum lógum á málsøkinum persóns-, húsfólka- og arvarætti, verða gjørdar hesar broytingar:
1. Aftan á § 5 verður sett:
“§ 5 a. Foreldur, ið saman hava ættleitt eitt barn, hava felags foreldramyndugleika.
Stk. 2. Eitt foreldur, ið hevur ættleitt eitt barn einsamalt, hevur foreldramyndugleikan einsamalt, sbr. tó stk. 3.
Stk. 3. Foreldur hava foreldramyndugleikan í felag, tá ið annað av foreldrunum, hevur ættleitt barnið hjá hinum sambært § 6, stk. 1, í ættleiðingarlógini.”
2. § 10, stk. 2, verður orðað soleiðis:
“Stk. 2. Foreldramyndugleikin kann sambært avtalu, ið er góðkend av Familjufyrisitingini, flytast til onnur enn eitt av foreldrunum. Foreldramyndugleikin kann flytast til eini hjún ella eitt samlivandi par, íroknað annað av foreldrunum og hjúnafelagan ella samliva hjá viðkomandi. Avtalan verður góðkend, uttan so at hon er í stríð við, hvat tænir barnsins besta. Er eitt mál um foreldramyndugleika lagt fyri rættin, kann avtalan góðkennast av rættinum.”
§ 2
Henda løgtingslóg kemur í gildi 29. juli 2018.
Í Tinganesi, 30. apríl 2018
Aksel V. Johannesen (sign.)
løgmaður
Lm. nr. 109/2017


text:
Flestu føroyingar munnu hava ta fatan, at virksemið í føroyska vinnulívinum sveiggjar nógv. At hetta er so, sæst eisini í hagtølunum, tó at munur er á vinnum. Hagstovan hevur nú gjørt úrslitið upp hjá vinnuni fram til 2008.
Myndin omanfyri vísir, at sveiggini síðani 2002 serliga hava verið í tilfeingisvinnum, tó at eisini framleiðsluvinnurnar og tænastuvinnurnar sveiggja lutfalsiga nógv.
Tað er tó munur á gongdini í teimum stóru tilfeingisvinnunum, sum tað sæst á myndini niðanfyri. Hjá feløgunum í feskfiskavinnuni, t.e. stórtsæð skip, ið royna eftir botnfiski við Føroyar, gekk tað nøkurlunda fram til 2002. Síðani hevur tað bara gingið eftir hæli, tó við einum lítlum glotta í 2005 og 2006. Onnur fiskiveiði gongur betri enn feskfiskiveiðan, men hon sveiggjar nógv og munur er á vinnum. Tað gongur frægast hjá uppsjóvarflotanum, meðan tað gongur nakað verri hjá verksmiðjutrolarunum. Og heilt illa hevur sum heild gingið hjá rækjuskipunum. Vert er at leggja merki til, at serliga góða úrslitið hjá uppisjóvarflotanum í 2006 í stóran mun stavaði frá kapitalpørtum og óvanligum inntøkum.
Víst verður annars til hagtalsgrunninhar vinnan er býtt í tilsamans 41 vinnugreinar (høvuðstølini eru har nú, býtt á vinnugreinar verður lagt út í vikuni). Umframt samlaða raksturin og javnan fyri hvørja vinnugrein, síggjast eisini nøkur lyklatøl.


text:
Sosialurin, Vikuskiftið, 5. januar 2001:
Nú eru longu fleiri ár liðin síðani árið 1984 fór í kav og vit kundu smýrast at ræðandi framtíðarsøgu George Orwells við sama navni. Og eisini filminum, sum kom sama árið
Nú er aftur eitt ár upprunið, har ein framtíðarsøga gerst samtíðarsøga. Tað er skaldsøgan "2001: A Space odyssey", sum bretski rithøvundurin Sir Arthur C. Clarke (f.1917) skrivaði í 1968. Hetta kollveltandi árið fann hann saman við filmsleikstjóranum Stanley Kubrick (1928-1999) og burturúr hesi framtíðarsøguni skrivaðu teir handritið til samnevnda filmin, sum er um tiltiknu rúmdarferðina í 2001. Filmurin hevur langt síðani fingið kult-status og eftir at Kubrick doyði vóru flestu filmar hansara givnir út á DVD. Sir Arthur C. Clarke er ein av virknastu og mest kendu science fiction rithøvundum. Hann hevur eisini verið virkin granskari innan tøkni, samskifti og rúmdarferðir. Longu í 1945 hugsaði hann sær til ein samskiftis-fylgisveinin. Tað var í grein, hann nevndi Extra-Terrestrial Relays í tíðarritinum Wireless World hetta árið. Í fleiri førum hevur hann medvirkað í sjónvarpssendingum, tá amerikumenn hava sent Apollo-før út í rúmdina, m.a. saman við kenda sjónvarpsmanninum Walter Kronkite. Tilsamans hevur Sir Arthur skrivað fleiri enn 60 bøkur, sum fleiri eru metsølubøkur. Sagt verður, at samlaða upplagið hjá honum er farið um tær fimti milliónirnar. Mest seldu bøkurnar hjá Sir Arthur eru "Childhoods End" og hin í ár so aktuella "2001: a space odyssey". Men hann gevst ikki so. Fyrsta framhaldssøgan av ársins rúmdarferð "2010: odyssey two", er langt síðani komin og eisini gjørd til film. Triða rúmdarsøgan "2061: odyssey three" er eisini komin og hin fjórða og higartil nýggjasta rúmdarsøgan er "3001: the final odyssey". Sum heiti bendir á verður hetta helst hin síðsta. Sir Arthur fekk í fjør virðislønina "The Award of Knight Bachelor" handaða í Colombo á oynni Sri Lanka. Har hevur hann búð síðani 1956.
birk í Sosialinum, Vikuskiftið, 5. januar 2001


text:
01.12.2017 - Av: fp
Frítíðarheimið í Skrivaragøtu 40 ár í dag
1. desember 1977 lat Frítíðarheimið í Skrivaragøtu í Havn dyrnar upp fyri fyrstu ferð. Hetta var í kjalarvørrinum av, at børn við menningartarni nú ikki longur blivu send til Danmarkar, men sloppu at búgva í egnum landi.
Langt var ímillum stuðulsskipaninar, og tí var stórur tørvur á einum tilboðið, har heimabúgvandi fólk við menningartarni kundu koma í “umlætting” – eitt orð, ið ikki var at finna í orðabókini áðrenn arbeiðið við at stovna Frítíðarheimið byrjaði.
Hóast tíðirnar eru broyttar, so eigur Frítíðarheimið so avgjørt ein líka týdningarmiklan leiklut í dag, sum fyri 40 árum síðan. At foreldur kunnu lata síni kæru verða á Frítíðarheiminum í nakrar tímar, dagar ella vikur, har tey verða ansaði undir góðum og tryggum umstøðum av dugnaligum starvsfólkum, er gull vert. Tað man næstan eiga lívið í nógvum familjum, at tey hava hendan møguleika.
Javna vil ynskja Frítíðarheiminum í Skrivaragøtu hjartaliga tillukku á 40 ára degnum, og vil nýta høvið at takka starvsfólkunum, sum har hava starvast gjøgnum árini, fyri teirra góða arbeiði.


text:
25. februar
25. februar er dagur 56 í árinum í gregorianska kalendaranum. 309 dagar eru eftir av árinum (310 dagar um skotár er).
Hendingar[rætta | rætta wikitekst]
- 2014 - Eitt óhapp hendi í Klaksvík. Slættaberg sigldi á Ågot, sum lá við bryggjuna við Norðborg við fullari last. Ongin persónskaði hendi. Óhappið hendi, tí at Slættaberg fekk tekniskt brek. Ågot fór at leka illa, men tað eydnaðist at tetta lekan. Ågot og Slættaberg blivu liggjandi í nakrar dagar, har Slættaberg hevði stevni inni í lastini á Ågot, men dagin eftir eydnaðist tað at fáa skipini leys av hvørjum øðrum. Ågot bleiv seinni sleipaður til bedingina hjá Klaksvíkar Skipasmiðju.
- 1990 - Violetta Chamorro, sum fær stuðul úr USA, vinnur valið í Nikaragua.
Føðingar[rætta | rætta wikitekst]
- 1771 - Johan Henrik Schrøter, prestur (d. 1851).
- 1841 - Pierre-Auguste Renoir, franskur málari (d. 1919).
- 1842 - Karl May, tyskur rithøvundur (d. 1912).
- 1873 - Enrico Caruso, italskur sangari (d. 1921).
- 1943 - George Harrison, kendur frá bretska tónleikabólkinum The Beatles (d. 2001).
- 1950 - Nestor Kirchner, argentinskur forseti (d. 2010).
- 1981 - Park Ji-Sung, suðurkoreanskur fótbóltsleikari.
- 1982 - Flavia Pennetta, italsk tennisleikarinna.
- 1994 - Eugenie Bouchard, kanadisk tennisleikarinna.
Andlát[rætta | rætta wikitekst]
- 1983 - Tennessee Williams, amerikanskur rithøvundur (f. 1911)
- 2017 - Bill Paxton, amerikanskur sjónleikari (f. 1955)


text:
Um BTSF
BTSF - ið stendur fyri Borðtennissamband Føroya, varð sett á stovn sum sjávstøðugt sersamband undir ÍSF - Ítróttasambandi Føroya - í 1980.
Fyrsti formaður sambandsins var Ronnie Midjord av Tvøroyri.
Endamál sambandsins er alla tíðina at betra umstøðurnar fyri borðtennisítróttini í Føroyum.
Fýra feløg hava limaskap í Borðtennissambandi Føroya. Tey eru: Royn, TBF og TÓR.
Nevndin:
Formaður: Andras Nolsøe
Kassameistari: Rógvi Thorsteinsson, tlf. 211742 , rt@trygging.fo
Næstformaður og skrivari: Jens Pauli Nolsøe, tlf. 592501 , mono5@olivant.fo
Bústaður:
P.O. Box 223
FO-110 Tórshavn


text:
Jens Meinhard Rasmussen, formaður í Reiðarafelagnum fyri Farmaskip (RFF), og Annfinnur Garðalíð, formaður í Føroya Skipara- og Navigatørfelag, undirskrivaðu í gjár semju um teir tríggjar sáttmálarnar millum feløgini. Talan er um ein yvirskipaðan sáttmála fyri handilsskip og tveir sersáttmálar fyri frálandaskip.
Við semjuni verða sáttmálarnir longdir til 1. mars 2019 við ávísum broytingum. Eftirlønin hækkar 1. mars 2017 til 9 % og aftur 1. mars 2018, tá hon verður 10 %. Tilsaman hækka løn og eftirløn við ávikavist 2,2 % fyrra árið og 2,3 % seinna árið. Hetta er sama hækking, sum feløgini á privata arbeiðsmarknaðinum hava fingið í hesi samráðingarrunduni, og sama hækking, sum Maskinmeistarafelagið og Fiskimannafelagið fingu í teirra semjum við RFF.
Við hesi semju eru nú semja um allar 9 sáttmálarnar, sum RFF hevur við manningarfeløgini. Maskinmeistarafelagið og RFF samdust 20. februar, Fiskimannafelagið og RFF samdust 10. mars og Føroya Skipara- og Navigatørfelag samdust 13. mars.
Allir sáttmálarnir ganga til 1. mars 2019.


text:
Orð: Niels Peder Madsen
Lag: N.P. Madsen, Ludvig Rasmussen
Týtt: Victor Danielsen
1. Tú kemur, Jesus, til mín inn,
og sólin skínur tá,
tá verður lætt mítt tyngda sinn,
og suffið tagna má!
2. Tú kemur, sum ta fyrstu stund,
tá eg fekk síggja teg;
tá verður stilt í hjartans grund,
ei ivin pínir meg.
3. Tú kemur; og so opnast má
tað fongsil, har eg sat;
har fyrr eg fall, eg standi tá,
og smílist har eg græt.
4. Tú kemur; og tín hvíla blíð,
hon kemur inn við tær;
og friður er, har fyrr var stríð,
og tøkk, har tøgn fyrr var.
5. Tú kemur; og so er alt gloymt
og ljós á míni ferð,
og meir enn tað, eg havi droymt,
tín náði við sær ber.
6. Tú kemur, Jesus, skjótt ein dag
og tekur meg til tín,
og inn í tín hin gylta stað
fer loysti andi mín.


text:
Á hesi leinkjuni síggjast úrlsitini frá FM-kappingini í inniróðri 2018.
Úrslit
Mere
Dagført 9. mars kl. 21.45
Her eru nøvnini á teimum, ið eru tilmeldað FM í inniróðri 10. mars 2018. Um so er, at onkur manglar á listanum, vinarliga sendið ein mail til rsf@rsf.fo, upplýsið navn, føðidato og felag, um tit skulu rógva einkultstart, liðkapping ella bæði, um tað er lættvekt ella tungvekt. Til liðkappingina skulu vit vita nøvnini á øllum rógvarnum á bátinum og navni á bátinum (liðnum).
Mikukvøldið 7. mars 2018 uml. kl 21 kemur startlistin út og nærri kunning um kappingina.
TILMELDINGARLISTEN (tilmeld.roning.dk)
STARTLISTIN
Onnur kunning
Innviging: Allir lættvektarar og allir luttakarar í liðkappingini (børn og vaksin), skulu vigast. Viging verður í tíðarskeiðnum 08:00 til 09:30. Ongin viging verður seinni um dagin!
Tann ...
Mere
DM í inniróðri hevur í dag verið í Gladsaxe-høllini í Søborg. Í alt 12 føroyskir rógvarar tóku lut. Av teimum 12 rógvarunum vóru 8, sum kappaðust í ymisku unglingabólkunum.
Eftir kappingina kann staðfestast, at føroysku rógvararnir fingu sera góð úrslit. Talan gjørdist nevniliga um heiðursmerki til 9 av teimum 12 rógvarunum.
Tey fyrstu at kappast vóru teir fýra eldru rógvararnir. Her gjørdist úrslitið tvey gull heiðursmerki og tvey silvur heiðursmerki. Sarita Kristina Hansen og Jón Nónklett vunnu gull í ávikavist veteran bólkinum fyri kvinnur 30 – 39 ár lættvekt og veteran bólkinum fyri menn 40 – 49 ár tungvekt. Bergur Dam Jensen og Toni Dam vunnu silvur í ávikavist veteran bólkinum fyri menn 30 – 39 ár lættvekt og 50 – 59 ...
Mere
Um umleið 2 tímar fara fyrstu føroysku rógvararnir í dyst um heimsmeitaraheitið, sum hetta vikuskiftið er í Alexandria í amerikanska statinum Virginia.
Kappingarnar hjá Føroyum liggja soleiðis:
Navn
Bólkur
Kappast føroyska tíð
Toni Dam
tungvekt 50 – 54 ár
kl. 16:20
Jens Kristian Dam
lættvekt 40 – 49 ár
kl. 16:40
Bergur Dam Jensen
lættvekt 30 – 39 ár
kl. 17:00
Elsa Magnussen
tungvekt 30 – 39 ár
kl. 17:00
Ingibjørg Thomsen
lættvekt 30 – 39 ár
kl. 17:00
Sarita K. Hansen
lættvekt opin bólkur
kl. 19:00
Øll
500 m spurt
kl. 20:15
Hetta er fyrstu ferð, at FISA (altjóða róðrarsamgongan) leggur navn til HM kappingina. Undanfarin ár hava kappingarnar verið ...
Mere


text:
Vinnuligt burturkast
IRF flokkar burturkast frá vinnuni í fýra høvuðsbólkar:
- Burturkast, sum skal brennast
- Burturkast, sum skal endurvinnast
- Serliga dálkandi og vandamikið burturkast
- Burturkast, sum skal tyrvast
Umráðandi er, at burturkastið er skilt rætt, til tess at IRF kann endurvinna mest møguligt og annars viðgera tað á rættan hátt. Harafturat, jú betur tú skilir tað, tess bíligari er at sleppa av við tað. Galdandi prísir fyri burturkast eru at finna HER.
Hevur tú burturkast, ið skal heintast, kanst tú biða um hetta á heimasíðuni hjá IRF. Har kanst tú eisini lesa meira um burturkast av ymsum slag. Ruskplássini kring landið er bert


text:
Granskingarpolitikkurin Vitan & Vøkstur
Tann 28. januar 2011 samtykti Vísindaráðið fyrsta yvirskipaða granskingarpolitikk Føroya undir heitinum Vitan & Vøkstur.
Politikkurin er úrslit av drúgvari tilgongd, sum byrjaði, tá Vísindaráðið hittist til fundar fyrstu ferð 28. november 2008.
Granskingarpolitikurin er í fýra pørtum:
- Inngangur
- Styrktir karmar fyri føroyska gransking
- Dygg og støðug granskingarfígging
- Raðfesting av granskingarøkjum
Niðanfyri er avrit av samtykta politikkinum, faldari og tilfar frá tíðindafundinum í Tinganesi 18. februar 2011. Til ber at bíleggja prentaða faldaran við at venda sær til Granskingarráðið á tel. 567800 ella við telduposti til gransking@gransking.fo
Tilfar
Granskingarpolitikur Føroya samtyktur av Vísindaráðnum 28. januar 2011
Faldari við granskingarpolitikkinum og ymsum útgreinandi tilfari
Framløga hjá Anniku Sølvará: Vitan & Vøkstur. Tíðirndafundur í Tinganesi 18.februar 2011
Les um Vísindaráðið her


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Kunning um valrætt til lesandi uttanlands
01.08.2015
Ert tú lesandi uttanlands, kanst tú søkja um at verða upptikin á vallistan, so tú fært høvi at velja til løgtingsvalið, sum verður tann 1. september 2015.
Umsóknin um upptøku skal vera kommununi, har ið tú seinast vart skrásettur, í hendi í seinasta lagi mánadagin 10. august 2015. Hevur tú verið búsitandi í Vestmanna Kommunu, skal umsóknin sendast til vestmanna@vestmanna.fo.
Lesandi, sum vegna útbúgving hava fyribils tilhald uttanfyri Føroyar, hava valrætt til løgtings- og fólkatingsval, um tey annars lúka treytirnar fyri valrætti, og um tey frammanundan fráflyting úr Føroyum hava verið skrásett í fólkayvirlitinum í Føroyum í minsta lagi 5 ár tilsamans.
Fyri at kunna atkvøða er neyðugt at verða skrásett/-ur á vallista. Lesandi uttanlands verða eftir áheitan upptikin á vallistan í tí kommunu, har tey seinast hava verið skrásett í fólkayvirlitinum. Fyri at verða tikin upp á vallistan, skal veljarin senda inn umsókn, og skal kommunan hava tikið avgerð um upptøku á vallistan í seinasta lagi 3 vikur áðrenn valdagin.
Veljarar, ið hava havt tilhald uttan fyri Føroyar í meira enn 8 ár, kunnu ikki koma á vallista.
Umsóknarbløð fáast á heimasíðuni hjá Almannamálaráðnum www.amr.fo, á føroyskum viðskiftastovum og her á heimasíðuni.
Viðvíkjandi váttan frá útbúgvingarstovninum kunnu lesandi nýta avrit av lestrarkorti ella aðra útskrift, sum vísir, at tey eru lestrarvirkin.
Gevið gætur, at skeiv skrivlig váttan kann eftir §162 í revsilógini revsast við bót ella fongsul í upp til 4 mánaðir.
Lesandi uttanlands greiða atkvøðu á støðum, sum har verða nýtt til atkvøðugreiðslu við brævi, til dømis sendistovur og donsk fólkayvirlit. Brævatkvøður kunnu greiðast í fyrsta lagi 4 mánaðar áðrenn valdagin.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Kunnandi tiltak um eftirlit eftir viðgerð fyri bróstkrabba
Mánkvøldið 16. apríl verður kunnandi tiltak um eftirlit eftir viðgerð fyri bróstkrabba
Landssjúkrahúsið fer í næstum at broyta eftirlitsgongdina hjá kvinnum, ið ganga til eftirlit eftir viðgerð fyri bróstkrabba.
Í hesum sambandi skipar Landssjúkrahúsið fyri kunnandi tiltaki í Veitsluhøllini á Landssjúkrahúsinum, mánakvøldið 16. apríl kl. 19.00 til 20.30
Michael Andersson, yvirlækni, dr. med., og serlækni í bróstkrabba fer at greiða frá.
Kaffi og te verður at fáa og høvi verður at seta spurningar!
Øll eru vælkomin


text:
Bárður Nielsen spyr løgmann um ætlaðu pensjónsnýskipanina
Sosial- og almannapolitikkur
Bárður Nielsen fer á tingfundinum mikudagin 7. februar at seta ein munnligan fyrispurning til Aksel V. Johannesen, løgmann
Viðvíkjandi ætlaðu pensjónsnýskipanini:
1. Er tað fyri, at vísa eina betri mynd av búskaparliga haldførinum, at landsstýrið vil avtaka grundarupphæddina í fólkapensjónini, og ístaðin hækkar inngjaldið við kr. 225 mió. til Arbeiðsmarknaðareftirlønargrunnin?
2. Heldur løgmaður, at lækkingin av inngjaldsloftinum frá 15% til 12%, og harav økta umsitingarkostnaðurin, eggjar til størri eftirlønaruppsparing?
Bárður Nielsen, løgtingsmaður fyri Sambandsflokkin, sigur í sínum viðmerkinginum til fyrispurningin, at grundupphæddin í fólkapensjónini hevur í meira enn hálva øld verið bulurin í pensjónini hjá føroyingum. Tó valdi samgongan beint eftir, at hon kom til valdið, at niðurlaga grundupphæddina í fólkapensjónini, og við ætlaðu broytingunum við pensjónsnýskipanini, verður grundarupphæddin endaliga avtikin.
Ætlaðu broytingar hava nakrar óhepnar avleiðingar, bæði í samband við incitamenti til at spara upp og hvussu haldføri í føroyska búskapinum verður tryggja.
Við framløgdu uppskotinum, saman við broytingini í 2016, hækkar skatturin (inngjaldið í AMEG) við kr. 225 mió. Hetta svarar til eina hækking í landsskattinum uppá 15%. Tí er spurningurin um henda skattahækkingin er tikin við, sum ein betran av búskaparliga haldførinum.
Landsstýrið hevur boðað frá, at kravda inngjaldslofti lækkar frá 15% niður á 12%, við hesum kann roknast við, at umsitingarkostnaðurin hækkar tilsvarandi, tí ein minni partur verður til uppsparing. Tað kann tó ikki roknast við, at tað verður bíligari at reka pensjónsfeløg, hóast inngjaldslofti lækkar.
Um mett verður, at umsitingarkostnaðurin verður óbroyttur í krónum, kann roknast við, at umsitingarkostnaðurin hækkar við 1/5 ella 20%, ið tískil verður minni til pensjón. Við hesum verður incitamenti til at spara upp, munandi skert og haldføri versnar.
At enda sigur løgtingsmaðurin, at landsstýrið ætlar eisini, at mótroknað grundarupphæddina í aðrari inntøku, við hesum verður skattaprosentið fyri, at spara upp, upp ímóti 70%. Hetta er ikki eggjandi fyri at spara upp, og gongur serliga hart útyvir teir lægru inntøkubólkarnar, tí hesi verða harðast rakt av mótrokningini í grundarupphæddini. Heldur ikki hetta betrar um haldførið í føroyska búskapinum.
Sambandsflokkurin


text:
Vandamikið evni staðfest í føroyskum alilaksi
Fyri góðum 10 árum síðan kom kanadiski granskarin Victoria Bohne á kanningarstovuni hjá NIFES í Noreg fram á evnið Etoxyquin í norskum alilaksi. Hetta var fyrstu ferð staðfest varð, at antioxidanturin, konserveringsevnið, Etoxyquin, var í alilaksi. Fá ár seinri kom annar granskingarstovnur i Fraklandi fram á somu kanningarúrslit, ið eingin kendi til - onnur enn Victoria Bohne.
Dugnaligir biokemikarar arbeiði ikki fyri at tekkjast politikkarum ella kapitaláhugamálum, men taka sítt yrkið í stórsta álvara. Men her mátti Victoria taka til eftirtektar, at politiska maktin og norski alikapitalurin fekk hana setta frá sum granskara, og at kanningar hennara vóru falsaðar og seinri tileinkisgjørdar.
Victoria Bohne kom fram á, at fyriuttan uppfinnaran av Etoxyquin, ið var Monsanto, var eingin annar enn hon, sum visti um vandamikla heilsuárinið, at evnið hevði eginleikan at treingja gjøgnum kyknur í blóðaðrum í heilanum, og haðani út í sjálvan heilan.
Og just sama hendi við øðrum granskara, amerikonsku Dr. Claudette Bethune, ið í 2006 arbeiddi á granskingardeilidini hjá NIFES fyri matvørutrygd úr fiski og tilfeingi úr sjónum. Claudette fór út alment við síni vitan og ákærdi leiðsluna á NIFES og norska fiskimálaráðharran at spæla við heilsuna hjá landsins íbúgvum. Claudett segði starvið frá sær innan hon bleiv uppsøgd og flutti aftur til USA.
Síðan hava alivinna og politiska apparatið rount at dylja vandamálið við evninum Etoxyquin. Men nú sleppst ikki longur tí fleiri granskingarstovur leggja kortini á borðið, og ávara móti antioxidantinum Etoxyquin.
Fyri góðum ári síðan gjørdi svenskur granskingarstovnur kanning av alilaksi frá fleiri norskum fyritøkum, og harímillum eisini einari føroyskari fyritøku.
Og úrslitið vísti at alilaksur frá øllum framleiðarum, eisini tí føroyska, hevði í sær Etoxyquin.Nøgdirnar vóru rættuliga ymiskar - ein norsk fyritøka kundi vísa lægsta innihald við 27 mikrogram pr. kilo av fiski / vátvekt, meðan onnur norsk fyritøka hevði heili 283 mikrogram pr. kilo. Og føroyski alilaksurin hevði í sær 33mikrogram pr. kilo.
Í dag vita granskarar at Etoxyquin, sum Victoria Bohne eisini kom frá á, at evnið treingir inn í so at siga allar kyknur í mannakroppinum og órógvar kromosini - DNA skipanina - ella arvaeginleika-skipanina. Hesa útsøgn stuðlar professarin Edmund Maser fra universitetinum í Kiel, og leggur afturat, at tað ikki kann afturvísast, at evnið er krabbaelvandi.
Etoxyquin er so at siga einasta virkna evnið á marknaðinum at fyribyrgja at orku- og oljuríka alilaksafóðuri ikki tránar. Næst er eisini við lóg um skipaflutning ásett, m.a. frá IMO, at slíkt foður ikki má flytast við skipi uttan at Etoxyquin er sett til fóðuri. Og orsøkin er at fóðuri er sjálvtendrandi og kann eksplodera sum ein fosforbumba - tá fóðuri hitnar í skipslast.
Europeiski heilsu- og matvørustovnurin EFSA hevur boðað frá, at tað ikki eru nóg góð prógv fyri at Etoxyquin er heilsutrygt at seta til fóður. Og somu niðurstøðu hevur ES ásett í fyriskipan No 1831/2003, og broyting til hesa, frá 7.juni 2107, at Etoxyquin sum antioxidantur til fóður skal endurskoðast seinast 31.desember 2020, og at tillagingar verða til marknaðarføring og sølu av Etoxyquin inntil forboð verður sett í verk at nýta evnið.
Einki evni er enn funnið, ið er eins virkið sum Etoxyquin, og fær fóður- og alivinnan her enn ein álvarsaman trupulleika at dragast við. Politikkarar og alivinna spæls við heilsuni hjá landsins íbúgvum - sum Dr.Claudette Betune segði fyri 10 árum síðan, og man støðan neyvan verða blivin stórt annarleiðis síðan tá.
https://svenska.yle.fi/artikel/2017/10/14/all-odlad-lax-innehaller-omstritt-etoxikin-eu-forbjuder-tillsatsen-2020
Kári Thomsen


text:
Á bygdarráðsfundi í Nes kommunu 26. juni 2017 samtykti bygdarráðið at fara undir 2 nýggjar útstykkingar. 8 grundstykkir norðureftir frá verandi Gaddavegi og 8 grundstykkir norðureftir frá verandi Høganesvegi. Nes kommuna fer nú undir eina tilgongd at ogna sær økini, at tekna og gera ætlan fyri útstykkingarnar. Nú er møguleiki at seta seg uppá ein tilmeldingarlista.
Tilmeldingarlistar til hesar báðar nýggju útstykkingarnar:
Hóast útstykkingarnar ikki eru klárar, er nú møguleiki fyri at seta seg uppá ein tilmeldingarlista til hesi grundstykkir. Tá útstykkingarnar eru endliga projekteraðar og góðkendar, verður lutakast millum tey fyrstu á tilmeldingarlistunum, um hvat fyri grundstykki tey fáa.
Fyri at koma á tilmeldingarlistan, og tryggja javnbjóðis møguleika, eru niðanfyri settu treytir galdandi:
– Tað eru 2 tilmeldingarlistar: 1. Gaddavegur og 2. Høganesvegur
– 18 ára aldursmark er fyri at koma á tilmeldingarlistan
– Fyri at koma á tilmeldingarlistan skal gjaldast kr. 30.000 á konto nr. 6460- 220.640.6 hjá Nes kommunu. Tilmeldingin er galdandi tá umsókn, um at koma á listan, og tilmeldingargjaldið er Nes kommunu í hendi. Tilmeldingargjaldið verður mótroknað tá grundstykkið skal gjaldast.
– Tú skal hava ítøkiligar ætlanir um at byggja á grundstykkið. Sambært galdandi reglum skal byggjast í seinasta lagi 2 ár eftir, at skeytið er útskrivað.
Fyri at koma á tilmeldingarlistan skal skrivliga boðast frá hjá:
Nes kommunu
Toftavegur 3
FO-650 Toftir
Ella við telduposti á nes@nes.fo


text:
Føroyska talvlandsliðið tapti í dag 3-1 fyri Spania í fyrsta dystinum í evropameistarakappingini fyri landslið á Kreta. Helgi Dam Ziska og Høgni Egilstoft Nielsen telvaðu javnt á ávikavist 1.- og 2. borði, men á 3.- og 4. borði taptu Rógvi Egilstoft Nielsen og John Rødgård.
Spania mannaði seg við fýra sterkum stórmeistarum í dag. 20 ára gamli Høgni Egilstoft Nielsen fekk fyrst remis móti Lopez Salgado, sum hevur 300 ratingstig fleiri. Dysturin endaði ikki fyrr enn um hálvgum seks tíðina í kvøld, tá ið føroyski stórmeistarin Helgi Dam Ziska tryggjaði sær javnleikin móti sterkasta spaniólanum, Anton Guijarro, sum hevur 100 ratingstig fleiri enn hann. Helgi var undir trýsti meginpartin av talvinum, men vardi seg væl við svarta fólkinum. Spania er styrskismett nummar fimtan og Føroyar nummar 35 av teimum 40 londunum í kappingini.
Annað umfar verður í morgin. Tá verður eisini byrjað klokkan 13.00. Seinni í kvøld fæst at vita, hvønn Føroyar skulu telva ímóti.


text:
Rundskriv um frítíð og frídagar í fólkaskúlanum
skúlaárið 2017/2018
Summarfrítíð: leygardagin 24. juni - týsdagin 15. august
Heystfrítíð: leygardagin 7. oktober - sunnudagin 15. oktober (vika 41)
Ráðstevnudagur: týsdagin 7. novembur. Ráðstevna ið MMR skipar fyri. Næmingar hava frí hendan dagin
Jólafrítíð: hósdagin 21. desember – týsdagin 2. januar
Páskafrítíð: leygardagin 24. mars – mánadagin 2. apríl
Flaggdagur: mikudagin 25. apríl
Frídagur: hósdagin 26. apríl
Dýri Biðidagur: fríggjadagin 27. apríl
Kr. Himmalsfarardagur: hósdagin 10. mai
Frídagur: fríggjadagin 11. mai
Hvítusunnufrítíð: leygardagin 19. mai - mánadagin 21. mai
Grundlógardagur: týsdagin 5. juni
Summarfrítíð: mikudagin 27. juni –mikudagin 15. august
Allir nevndu dagar verða roknaðir sum frídagar.
Í skúlaárinum 2017/18 eru 2 dagar til taks, ið skúlamyndugleikarnir á staðnum kunnu brúka sum frídag
Árliga skúladagatalið er 198 dagar
Skrivliga próvtøkan byrjar týsdagin 22. mai og endar fríggjadagin 25. mai 2018.
Munnligu próvtøkurnar verða í tíðarskeiðinum frá mánadegi 11. juni til mánadagin 25. juni 2018, báðir dagar íroknaðir.
Tiltøk
Renningardagur: í viku 40
Jólapynting: fríggjadagin 1. desember
Jólasamkomurnar: deildirnar skipa sjálvar dagin
Í kirkju týsdagin 19. desember
Jólaveitslan hjá 10. flokki: týsdagin 19. desember kl.18 – 24
Jólaveitslan í barnadeildini 20. desember kl.10 – 12
Føstulávintshald: mánadagin 12. februar
Mentamálaráðið


text:
Bakkafrost
Vit eru errin og fegin um, at Bakkafrost valdi Framskák sum veitara, tá fundarhølini í nýggja bygninginum á Glyvrum skuldu innrættast.
Bakkafrost ynskti í fyrstu syftu sjey einsrættað fundarhøli, og umráðandi var, at brúkarin var í miðdeplinum.
Øll fundarhølini eru útstýrd við professionellum UHD skíggjum frá LG og Clickshare sum framløgutól. Hetta merkir, at starvsfólk og viðskiftafólk lætt og tráðleyst kunnu deila sína framløgu á stórskíggja, uttan mun til, um ein nýtir Mac, PC, teldil ella snildfon. Við Clickshare er ikki neyðugt við leidningum og umformarum.
Umframt fundarhølini hava vit eisini veitt Bakkafrost skíggjar til móttøkuna og eina KT-loysn (sí eMóttøka).
Vit takka fyri álitið og gleða okkum til langt og gott samstarv.
/Brúkaravinarlig fundarhøli


text:
Guinea
Tjóðveldið Guinea (á fronskum République de Guinée) er eitt land í Vesturafrika. Hetta fjallalendið var í gomlum døgum partur í stóra Malinkaríkinum, sum í miðøld hevði valdið í meginpartinum í Vesturafrika. Í norðri hevur Guinea mark við Mali og Senegal, í vestri við Guinea-Bissau, í eystri við Côte d'Ivoire, og í suðri við Sierra Leona og Liberia. Fólkatalið var 10,1 mió. við ársbyrjan 2009. Høvuðsstaðurin eitur Conakry. Franskt er almenna málið í Guinea.
Innihaldsyvirlit
Søga[rætta | rætta wikitekst]
Seinast í 1860-árunum grundaði Samori Turé (f. 1830 - d. 1900), hernaðarligur ævintýrari úr Konyan í tí, sum nú er Guinea, Manderíki í økinum á leiðini við ovaru Nigerá. Tá ið Turé hevði verið í hertænastu hjá einum høvdingi á ungum árum, stovnaði hann sín egna her. Turé var dugnaligur og ágrýtin herovasti og grundaði eitt stórt ríki, sum stóð við í 20 ár. Í 1874 var høvuðsvinnan handil við fílabeini og gulli fyri byrsur av strondini. Í 1885 var Manderíkið vestan úr Sierra Leona eystur at Bamako í Mali. Hetta hótti fronsku framtøkini í økinum, og frá 1886 kom Samori Turé sær eisini í innanlandsstríð, tí at hann ætlaði at stovna eitt islamskt ríki. Herur hansara var stórur og hann útvegaði sær vápn úr Sierra Leona, men í 1892 noyddu fraklendingar hann inn í norðara part í Fílabeinsstrondini. Eystur eftir slapp hann ikki, tí at har vóru bretar fyri honum. Í 1898 tóku fraklendingar Turé til fanga og sendu hann í útlegd til Gabon. Har doyði hann tvey ár seinni [1].
Búskapur[rætta | rætta wikitekst]
Hetta gamla franska hjálandið er fruktagott fjallaland. Ógvuliga nógv steinsløg eru í jørðini. Góða veðurlagið ger, at til dømis aldinfrukt, bananir og rís vaksa væl. Tí kundi Guinea verið ríkt land, men í staðin er tað eitt av fátækastu londum í heiminum, fólkið livir bara 58 ár í miðal [2], og heilsu- og skúlaverkið eru lítið og einki ment. Høvuðsatvoldin er, at tá ið Frakland tók seg út úr landinum, stuðlaðu teir hvørki fíggjarliga ella á annan hátt, eisini hevur verið illa stýrt fíggjarliga. Meðan einaræðisharrin Ahmed Sékou Touré ráddi frá 1958 til 1984, var eingin menning, og landið var púrasta vanstýrt.
Hálendið fyri sunnan er skógvaksið, og har verður nógvur viður høgdur. Av tí at jørðin er fruktagóð, liggur væl fyri at dyrka ymiskar gagnplantur, til dømis kaffitræið. Tríggjar tær størstu áirnar í Vesturafrika, Gambiaá, Nigerá og Senegalá, vella fram her. Jarnmálmur er eisini, og í øllum landspartinum er nógv avfall. Í fjøllunum í Guinea er nógvur aluminiumsmálmur, bauxit, ið verður bræddur til aluminium. Næst eftir Avstralia høggur einki land í heiminum so nógvan aluminiumsmálm sum Guinea. Um 80 % av allari útflutningsinntøkuni í Guinea er av aluminiumsmálmi. Gull, jarn og diamantar eru eisini í Guinea.
Mentan[rætta | rætta wikitekst]
Mong fólkasløg búgva í Guinea, m.o. fulani, malinka og susu. Flestu fólk eru muslimar. Umleið ein triðingur av fólkinum hoyrir til malinkefólkið, sum eitur eftir fjøllunum, ið eru á markinum ímóti Mali. Nú á døgum er malinkafólkið mest gitið fyri at verða góð frásøgufólk og góðir tónleikarar.
Keldur[rætta | rætta wikitekst]
- ↑ http://www.blackhistorypages.net/pages/samoriture.php
- ↑ http://www.indexmundi.com/guinea/life_expectancy_at_birth.html


text:
Við gildi frá 1. januar 2017 eru týðandi broytingar gjørdar í vinnufelagslógini. Talan er m.a. um dagføringar av lógini, og nakrar av sjónligastu broytingunum eru broytingar til kapitalkrøvini og møguleikarnir fyri at stovna sonevnd íverksetarafeløg.
Broytingar til kapitalkrøvini
Fyri smápartafeløg er kapitalkravið lækkað úr kr. 80.000 niður í kr. 50.000. Nú ber eisini til at stovna sonevnd íverksetarafeløg, sum hava ein felagskapital uppá 1 kr.
Við hesum broytingum eru krøvini til felagskapital hesi:
· Partafeløg kr. 500.000
· Smápartafeløg kr. 50.000
· Íverksetarafeløg kr. 1
Fyri partafeløg og smápartafeløg er ásett, at til eina og hvørja tíð skal í minsta lagi 25% av felagskapitalinum, tó í minsta lagi kr. 50.000, verða inngoldin. Hetta merkir m.a., at partafeløg kunnu stovnast, um í minsta lagi kr. 125.000 (25% av kr. 500.000) eru inngoldnar sum felagskapitalur.
Íverksetarafeløg
Fyri eitt íverksetarafelag er tað eitt krav, at 25% av rakstraravlopum felagsins skal bindast sum tiltakspeningur undir eginognini, til tiltakspeningurin saman við felagskapitalinum er í minsta lagi kr. 50.000.
Heldur ikki er loyvt íverksetarafeløgum at rinda út vinningsbýti, fyrr enn tiltakspeningurin saman við felagskapitalinum er í minsta lagi kr. 50.000.
Til ber hjá íverksetarafeløgum at umskráseta til smápartafelag, tá tiltakspeningurin saman við felagskapitalinum er í minsta lagi kr. 50.000.
Broytingar í ásetingarlógini
Eisini er vert at nevna, at grein 5 í ásetingarlógini samstundis er broytt, so feløg við einum felagskapitali upp á í minsta lagi kr. 50.000 og íverksetarafeløg skulu gjalda 18% í skatti.


text:
Erhard Joensen
Erhard Joensen er ein føroyskur vinnulívsmaður úr Vági. Hann hevur verið virkin innan alivinnuna síðan 1990-árini.[1]
Tá ið Erhard var ungur, var hann virkin í ungdómspolitikki, hann var formaður í felagnum Fólkaflokksungdómur í nøkur ár.[2] Hann hevur eisini verið virkin ítróttarmaður, hann vann FM í badminton tvímansleiki hjá dreingjum í 1980 saman við Jóhannes Petersen, VB.[3]
Erhard er útbúgvin bankamaður, hann varð útlærdur í Fossbankanum. Seinni lærdi hann til málara og gjørdist málarameistari. Ein av teimum, ið hava lært til húsamálara við Erhard sum meistara, er systkinabarn hansara, Hans Jacob W. Hjelm.
Erhard var eigari av og stjóri á Faroe Farming í fleiri ár frá 2003 til 2012. Í 2011 varð Faroe Farming kosin Ársins vakstrarfyritøka 2011 av Business-line, Erhard var enn stjóri í felagnum tá, men 80% av partabrøvunum vóru tá uppkeypt av Havsbrún. Í apríl 2011 keypti Bakkafrost Havsbrún. Suðuraling átti hini 20 prosentini. Orsøkin til at Faroe Farming vann heiðurin var at fyritøkan var vaksin nógv skjótari enn aðrar føroyskar fyritøkur tey seinastu 4 árini (2007-11), fyritøkan hevði ein bruttovinning uppá sløk 500%. Í 2007 var bruttoúrtøka felagsins slakar 12 mió krónur, meðan hon kom upp á slakar 70 mió kr. í 2010. Framgongdin var sostatt sløk 500% og nógv tann størsta, sum eitt føroyskt partafelag kann vísa á tey seinastu 4 roknskaparárini.[4] Í 2014 gjørdist Erhard ráðgevi hjá Danish Salmon, ið alir laks á landi. Í 2015 gjørdist hann framleiðslustjóri í felagnum. Hin 31. mars 2015 fekk Erhard danskt patent upp á eina sera umhvørvisvinarliga avlúsingarskipan. Skipanin er ein vacum pumpuskipan við tilhoyrandi lágtrýst spuling á vacumsíðuni. Eingin kemisk evnir verða nýtt undir viðgerðini og tað í sær sjálvum skuldi verið ein stórur fyrimunur, bæði fíggjarliga og umhvørvisliga fyri alifeløgini. PCT umsóknin er til viðgerðar hjá altjóða patent agenturinum, men tað danska patentið er komið uppá pláss.[5]
Familja[rætta | rætta wikitekst]
Erhard er sonur Lenu og Henning Joensen. Henning hevur eisini verið virkin innan føroyska alivinnu í nógv ár. Henning er sonur Hentzar og Edith Joensen úr Sandvík, fluttu til Vágs í 1955. Erhard er giftur Harriet Joensen, fødd Gleðisheygg, av Toftum. Saman eiga tey fýra børn: Henning, Steintóra, Helga og Malena. Mamma Erhard, Lena, er úr Árnafirði. Pápi Erhard, Henning Joensen, læt upp málingahandilin Vágs Litbúð í Vági hin 6. mai 1973.